cyanic-selkie/wikianc huggingface dataset:
Ɛsɔdaa lɔɔɖɩyɛ
Clément Ader ñaɣ pana nɛ ɛtasɩ ɛsɔdaalɔɔɖɩyɛ naatozo ñɩnɖɛ lubu' aloma fenaɣ 14 ŋgʋ wiye' pɩnaɣ 1903. Ɛsɔdaalɔɔɖɩyɛ ɖɩnɛ, ɖɩɖɩ ñapɩzɩɣ ɖɩkʊyɩ ɛsɔdaa ɛzɩ mɛta naa mɩnzɩ nasɩdozo (300) yɔ. Alɩwaatʊ ndʊ tɩ-taa ɖɔɖɔ kɛ Otto Lilienthal luba ɛsɔdaalɔɔɖɩyɛ naɖɩyɛ. Ɖɩnɛ ɖɩndɩ kpem: kpatala kɛ ɛlɛ kpaaɣ nɛ ɛhɔkɩ kpootu ɛzɩ' acaɣ ñɛyɩtʊ yɔ nɛ ɛɖʋ mootɛɛɖɩ kɛ pɩ-taa. Lɔɔɖɩyɛ ɖɩnɛ ɖɩɖɩ yɔ, pɩpɔzʋʋ se pɩkɛna piyaɣ ŋga kakʊyaa ɛzɩ mɛta naa nɛɛlɛ yɔ. Ɖɩpɩzaa nɛ ɖɩkʊyɩ ɛsɔdaa nɛ pɩtalɩ mɛta naa 400 yɔ.
Sɩlɩsɩyɔm
Ɛzɩ ɖɔmbɩyɛ kɩɩkpayʊ tɛ lɛ, pɩcakpalɩmɩyɛ (SiO2) nɖɩ ɖɩlɩna tɛtʊ fekediŋ naalɛ tʊ tɛ yɔ, palakana-ɩ tʊmɩyɛ ɖooo pitihiɣ kɛ ñɩɣlʊʊ ɖeɖe. Ɖooo kpaɣɖʊ 20 alɩwaatʊ hɛkʊ taa lɛ, nazɩyʊ pee kpɛlɛkʊʊ kɩfam lɩɩ (hɔɔlʊʊ ɖɛzʊʊ ñɩɣyʊʊ), pɩsa nɛ pala wondu lɛɛtʊ ɛzɩ sɩlɩsɩyɔm naa wondu yaa ɛzɩ palabɩna laatriki miŋ weyi ɛlakɩ tʊmɩyɛ wɩsɩ yɔ.
1996
Pɩnaɣ 1996 kɛ pɩnaɣ 1996 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ taa lɛ, pɩnaɣ 1996 kɛŋna 96 ñɩŋga. Kɛwɛ pɩnzɩ 1995 nɛ 1997 hɛkʋ taa. =1996 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Kpataayala
Kpataayala wɛna a-ɖɩsʊyɛ sakɩyɛ yem ɛjaɖɛ yɔɔ cɩna, nabʊyʊ taa pɛwɛ lɩm leleŋ ñɩmbʊ taa nabʊyʊ taa pɛwɛɛ tɩŋ yɔɔ. Pʊɖʊ-ɩ lɩm lɛ ɛkɛ yaɖɛ ɛlɛ ɛɖɔŋ, kɛlɛ avema ɖɛʊ nɛ ɛpalɩɣ lɛɛzʊʊ yɔɔ lɛɛzʊʊ yɔɔ ɛlɛ a-taa kpɩna lɛɛna ñɛfɛyɩ mbʊ, yaa lɛɛna lɛ ɛzɩ ɛwɛʊʊ ŋñɩɩ yaɖɛ tɩyɛ mbʊ yɔ mbʊ ɛwɛʊ ɛɛtasɩɣ nabʊyʊ lɛɛzɩɣ. Pʊtʊ ŋñɩɩ yaɖɛ tɩyɛ tʊ ɛnʊ ɛlɛ lɛ lɩm taa ɛwɛɛ mbilim, nɛ efezuuna kɛjɛkasɩ ŋgʊ sɔsɔ ñɩnʊ lɛ ɛlɛ wɛna hʊzɩŋ nɛ efeziɣna helim.
Kaŋgbɩsɩ
Kaŋgbɩsɩ Kaŋgbɩsɩ kɛ kuludasi tomnasi tɩnaa sɩwɛɛ ndɩ ndɩ yaa sɩkɛ kʊyʊmaɣ. Ɛkɛ pʊtʊ weyi pɔtɔkɩ-ɩ yɔ. Ɛnʊ yɔ lone nɖɩ ɖɩ-taa ɛñɔʊʊ yɔ ɖɩ-taa peeɖe mʊzɩŋ ɛtɔkɩ. Ɛkɛ tɩŋ ŋgʊ kɩfɛyɩna kpɛdɩŋ kpanjaɣ yɔ, ɛ-tɔɔnasɩ wɛ ndɩ ndɩ. Ɛ-tɛ ñɔʊʊ ɛzɩ payaɣ-ɩ se kaŋgbɩka yɔ ɛtɛkɛ tɩŋ ɛfɛyɩna hatʊ ɛfɛyɩna ɖɔɖɔ lila ɛfɛyɩ mɔɔyɛ. Lɛɣtʊ piliŋga nakayɛ wɛɛ nɛ kalakɩ kaŋgbɩsɩ kpɛlɛkʊʊ tʊmɩyɛ.
Floriidii
Pamaza Floriidii ɛjaɖɛ cikpeɖe ɖɩnɛ ɖɩ-walanzɩ taa lɛ, panaa se ɖɩ-walanzɩ talɩ ɛzɩ 170 451 km2 nɛ ɖenɖe tɛtʊ ñabɩ wɛɛ yɔ, peeɖe pɩtalʊʊ ɛzɩ 137 374  km2 yɔ nɛ ɖenɖe lɩm ñɛwɛɛ yɔ, peeɖe ñɛwɛʊ ɛzɩ 30 486  km2 yɔ pʊtɔbʊʊ se pɩtalʊʊ ɛzɩ 17,9  yɔ kɛ mɩnɩʊ yɔɔ. Ɛjaɖɛ ɖɩnɛ ɖɩkɛŋna naanza ñɩnɖɛ ɛyaa ɖɔʊ taa kɛ Etazuunii ajɛya kɩkpɛndʊʊ kpeekpe taa.
Ɛjaɖɛ ɖɩnɛ nɖɩ kɛŋna ɛjaɖɛ 27 ñɩnɖɛ nɖɩ ɖɩsʊ Etaazunii ajɛya kɩkpɛndʊɣ ŋgbɛyɛ taa yɔ. Ɛlɛ pɩɩkɛ lakɩŋ fenaɣ kɩyakʊ naadozo ŋgʊ wiye pɩnaɣ 1845. Pɩnaɣ 2017 taa paakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ paana ɛyaa ɛzɩ 20 984 400 yɔ.
Kpɩnɛ hɩɖɛ ñɩnɖɛ
Kpɩnɛ hɩɖɛ ñɩnɖɛ, akɛ ɖɔɖɔ sɩlɛŋgbɛlɛm mɔɔ kpɩna. Kpɩna ana pasɩma-yɛ nɛ mbʊ yɔ kɛna se pamʊzʊʊ pe-piyaa cikpesi nɛ hɩlɩm. Piya nzɩ paɖʊʊ yɔ pɩpɔza piŋŋ sɩ-ɖoonaa nɛ sɩ-caanaa pɔcɔna sɩ-yɔɔ nɛ hɩlɩm mbʊ pʊyɔɔ si-lotu tɛcɛyɩta (kɛlɛ pɩkɛ kɩjɛyɩɣ se hɩlɩm pɔcɔna nɛ sɩ-yɔɔ). Wɛtʊ naa lalaa sakɩyɛ wɛɛ nɛ patɩlɩɣ nɛ kpɩnɛ lɛɛna, pɩkpɛndɩna tɛtɛɛ wondu kɩbɩndʊ.
Ugandaa
Ugandaa wɛ Afrika nɛ wɩsɩ ɖɩlɩyɛ taa ɖenɖe yɔ pʊŋ wɛ kpem nɛ peeɖe pʊʊ ŋgʊ kɩkɩlɩ kʊyʊʊ yɔ kɩtalɩɣ; ezɩ mɛtanaa 1 100 mbʊ yɔ.
Cɩɖɩcɩɖɩ wɛtʊ
Ajɛya sakɩyɛ taa kominanaa lɩza paɣtʊ ndɩ ndɩ nɛ pɔcɔŋna cɩɖɩcɩɖɩ wɛtʊ kɛ paale. Togo taa yɔ, posusuu cɩɖɩcɩɖɩ we ɛtʊ ndʊ aɖadiyona taa nɛ kɛlɛm kɛlɛmwaa taa. Pɩtasɩ ɖɔɖɔ lɛ, komina lɩza kacalaɣ mazaɣ kɛ fenaɣ taa se paa hɔɔlʊʊ ŋgɨu lɛ kɩ-taa mba ɩlɩɩ nɛ pɔñɔɔzɩ lona ndɩ ndɩ taa nɛ habɛɛ yɔɔ. Pɩtasɩ ɖɔɖɔ lɛ, papaɣzɩ hɛyʊ kɛ mba pa-ɖɩsɩ taa nɛ pa-ɖɩsɩ cɔlɔ kpɛɛ cɩɖɩcɩɖɩ wɛtʊ kɩla wɛʊ yɔ.
Ñazɩñazʊʊ
Wɩlɩyʊ sɔsɔ Charles Richet cɔlɩ lɛ, ñazɩñazʊʊ, yele kɛtɛɖaɣ kpɩna naayɛ tɔm, kpaɣ ɛyʊ tomnaɣ, esuu wondu ɛzɩ ɖooo ɛɛwɛʊ ɛ-ɛyʊtʊ alɩwaatʊ taa tɛtʊ yɔɔ. Nabʊyʊ taa ŋna-ɩ lɛ ɛyʊ keekee, kpɛlɩ ɛpɩsɩ fezuu yaa mʊzʊʊ nɛ ɛwɛɛ mʊzʊ mʊzʊ cɩkpɛndʊʊ tɩyɛ, sakɩyɛ taa lɛ, pʊwɛ ɛzɩ pasʊna nɔnɔsɩ nɛ pɔɖɔŋ halɩ pɔkɔɔ patalɩ kuduyuu lɛɛkʊ, ɖenɖe pamʊkɩ yɔ. Palɩ tuda nɛ pɛɖɛʊ helim tɩyɛ kolonzi hɛkɩŋ taa nɛ nɔnɔsɩ nzɩ paɖɩwa yɔ sɩ-yɔɔ kiŋ. Nabʊyʊ taa lɛ pɔɖɔŋ nabʊyʊ taa lɛ pɛwɛɛ helim taa. Ñazɩñazʊʊ kɔmtʊ wɛ yuŋ nɛ pɩcaɣ sɔndʊ, ɛɛkɔŋ mbʊ lɛ ŋnɩɣ niikaɣ nakɛyɛ taŋ. Feziŋ ɛnʊ ɛcaɣa ɛwɛɛ ɛzɩ ɛyaa yɔ kɛlɛ ŋcɔna kɔyɔ pacaɣ ndɩ kpem nɛ ɛyʊ nɛ ɛ-ɛsɛ nɛ ɛcɔŋna-ɩ yɔ. Santaɖaʊ nakʊyʊ palaba pɩnaɣ 1991 anasaayɩ piya cikpesi nasɩyɛ tɛ sɩwɛna pɩnzɩ kpaɣ pɩnaɣ 8 ŋtalɩ 16 nɛ pa-taa peeɖe 16 % wɩlɩɣ se tovonum lɛ ñazɩñazɩŋ pɩza ɛwɛɛ. Ajɛyɛ naayɛ taa ɛzɩ Tayɩlandɩ mbʊ yɔ, ñazɩñazɩŋ wɛɛ piŋ. Ɛyaa sakɩyɛ kaatisa halʊ Deffant tɔm yɔɔ mbʊ se pɔpɔza-ɩ se etisi se ñazɩñazɩŋ wɛɛ, kɛlɛ ecosi se hayi kɛlɛ sɔndʊ kpam.
Takota Hadɛ Kiŋ
Takota nɛ hadɛ kiŋ kɛna Etaazunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpaɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ. Takota nɛ hadɛ kiŋ taa tɛtʊ sɔsɔtʊ payaɣ se Pɩyɛɛrɩ nɛ ndʊ tɩ-taa ɛyaa kɩla ɖɔʊ yɔ ndʊ lɛ Sioux Falls.
Kpalɩma
Togo taa tɔsʊʊ tʊma lona hɔɔlɩŋ kpɛnda kagbaanzɩ: Kadasɩ hɔɔlʊʊ (Savanes); Kayaɣ hɔɔʊʊ, Hɛkʊ taa hɔɔlʊʊ (Centrale), Piyisi yɔɔ hɔɔlʊʊ (Plateaux) nɛ Teŋgu nɔɔ hɔɔlʊʊ. Tɛtʊ tʊnɛ hadɛ kiŋ lɛ tɩsɩ kamaɣ nɛ loma nɛ hayʊ kɩŋ lɛ Sɔkɔɖɛyɩ, piyele wɩsɩ ɖɩlɩyɛ taa lɛ Peenɛɛ nɛ wɩsɩ ɖɩɖʊyɛ taa lɛ, Kana ɛjaɖɛ.
Lakaɣ
Paa kʋnʋŋ ŋgʋ kɩ-taa, lakaɣ kɛŋna tɔm loyaɣ ñʋʋ. Papɩzɩɣ pɔyɔɔdɩ se lakaɣ kɛŋnɩ tɔm loyaɣ taa tɔmpiye nɖɩ ɖɩkɩlɩ wazaɣ kpem yɔ. Lakaɣ yekina nɛ ɛyʋ nɩɩ tɔm loyaɣ tɔbʋʋ.
Kabɩyɛ tɔm yɔɔdaɣ taa lɛ, tɔm loyaɣ yaa tɔm caŋga ŋga kɛwɛ tobi yɔ, kɛwɛna tʊkasɩ naadozo.
Ɖɩtasɩ cɔnaʋ tɔm loyisi sɩnɛ kanɛ nɛ ɖɩna
Kolaa nɛ ɛ-taabalaa pamakɩ pombo sukuli kadaɣ taa.
Laɖʊ nɛ lakaɣ paakpɩtɩɣna ɖama, pɛwɛ nɖeke nɖeke.
Mɛndɛlɛvɩyɔm
Ajɛyɛ kpeekpe kpɛlɩ kpɛlɛkɩyaa tʊma kɩkpɛndʊʊ ŋgbɛyɛ (UICPA) tisi hɩɖɛ mɛndɛlɛvɩyɔm pɩnaɣ 1955 pɩ nɛ yʊsaɣ mayaɣ Mv, ŋga pɛlɛza nɛ Md kɛ paɣtʊ lɩzɩyaa ketizaɣ lɛɛka ɖeɖe UICPA (pɩnaɣ 1957).
Ɖama tʋʋzɩnaʋ tɛ lɩmaɣzɩyɛ
Pʋ-nʋmɔʋ taa ñɩnɩyaa mba, patɩlaa se caɣyɛ nɛ alɩwaatʋ pɛkɛ kʋɖʋm. Pañɩnaa nɛ patɩlɩ ɖɔɖɔ se ñalɩmɩyɛ seɣ seu mbʋ kpɛɖɛ taa yɔ, pɩɩlɛɣzɩ.
Ɛsɩpaañɩ
Ɛjaɖɛ ɖɩnɛ ɖooo pɩnzɩ mɩnɩŋ 15 taa kɛ ageeta nayɛ naalɛ nɩna ɖama nɛ akpɛndɩ kpɛm, ana yɔ, Kasitiiyi nɛ Araagɔŋ. Pɩwayɩ lɛ pɔsɔzɩ pɔ-yɔɔ kɛ kewiisi nasɩyɛ: Kirenaadi kewiyaɣ pɩnaɣ 1492 nɛ pɩnaɣ 1512 lɛ, Naavarɩ ñɩŋga. Pɔkɔma payɩ lɛ, kewiisi nzɩ sɩtɩŋga sɩkpɛndɩ kʊɖʊm kpayɩkpaɣ pɩnzɩ 1715 nɛ 1716 taa.
Liu
Ñɩnɩyʋ nɔɔyʋ ñɩnaa nɛ ɛna se kabɩyɛ kʋnʋŋ tɔmpe wɛna liŋ loɖo ndɩ ndɩ.
Liu kʋkʋyʋʋ wɛɛ. Tɔmpe wena awɛna liu kʋkʋyʋ yɔ, a-taa lɛ, ɖɩnaɣ tɔmpiye « fétíyé ». Yee pɛhɛ tɔmpiye naɖɩyɛ halɩmasɩ tɩŋa ñʋŋ taa cɛcɛsɩ kɩwɛlɛsɩ yɔ, pɩwɩɣlɩɣ se tɔmpiye ńɖɩ ɖɩwɛnɩ liu kʋkʋyʋʋ.
Tɔmpe lɛɛna ñɛwɛnɩ « kpeluú » liu. Tɔmpe alɛ yɔ, a-kpaakpaa halɩmayaɣ ñʋʋ taa pɛhɛɣ cɛcɛyaɣ.
Kʊrɩyɔm
Pɩlɩna ɛzɩma kedeŋga kpeekpe you kajalaɣ ŋgʊ kaawɛ kɩsaɣ miŋ saʊʊ yɔɔ lɛ, patapɩzɩ posuzi pʊtʊ ɛnʊ ɛ-natʊ tɔm. feŋuu yɔɔ feŋu yɔɔ ɛyaa pɩza patɩlɩ-tʊ, Amerika raadiyoo Quiz Kids taa kamɩŋ fenaɣ kɩyakʊ 11 pɩnaɣ 1945 pewelesa-tʊ, evebiyaa taa nɔyʊ ɛkɛ welesiyu pɩzɩ pɔzʊʊ tɔm Glenn Seaborg, ɛnʊ weyi paaya-ɩ tɔm ndʊ tɩ ɖeɖe yɔ se ɛna yee patana pʊtʊnaa kɩfama nabayɛ yaawe.
Ɛsɩyɛ
Ɛyʊ ɛsɩnda nɛ hɔɔlɩŋ nɩyɛ nɛ hɔɔlɩŋ ɩnʊ payaɣ se ɛsɛ. Ɛsɛ wɛ kpaɣmɔɔʊ, lɩkpaɣzasɩ nɛ ɛyʊ kɩɖɛ pɛ-hɛkʊ taa. Hʊɖʊŋ naalɛ nɩyɩ hʊʊzʊʊna ɛsɩyɛ yɔɔ nɛ ɩnʊ payaɣ se ɛsɛ-tɔndʊ nɛ ɛsɩyɛ maɣmaɣ lɛ, payaɣ-ɖɩ se ɛsɩyɛ piye. Tɔndʊ ndʊ lɛɛtʊ wɛ hayʊ kiŋ nɛ lɛɛtʊ ñɛwɛna hadɛ; tɩ-yɔɔ nɛ ɛsɛ hʊndʊ. Ɛsɩyɛ wɛ ɛzɩ ɛyʊ yaa tɛtɛ kpɩnɛ mʊntʊsʊʊ yaa fɩtɩla yɔ. Mbʊ pʊyɔɔ yɔ, ɛsɩyɛ wɩlɩɣna ɛyʊ se pʊnɛ pɩsɛwa yaa pipiya, pɩpaɣlaa yaa pɩwɛ ñɩɩ, pɩwɛ poliŋ yaa pɩñɔtinaa, pɩkpeetaa yaa pɩwɛ caŋgaliii. Ñɩnɩya ñaɣ pana nɛ pañnɩ nɛ polu nabʊyʊ ɖeyi ɖeyi ɛsɩ ɛsɩyɛ yɔ nɛ yee ɛyʊ ɛsɩyɛ lɛɛɖe ɛfɛyɩ se kɛkpɛtɛsaɣ taa kɛ ɖɩyɔka yaa nbʊyʊ labɩna-ɖɩ yɔ, paaɖʊ ɖɩ-lɔne taa. Ɛlɛ mbʊ pɩkazɩna yɔ lɛ se, ɛsɩyɛ nɖɩ, ɖɩɩnaɣ. Ɛyaa wɛʊ yɔ, nabayɩ wɛɛ lɛ, pɛ-ɛsa hʊlʊmaa yaa asɛwa, nabʊyʊ taa lɛ, pɛ-ɛsa sɛʊ caʊʊʊ yaa awɛ yuuleee.
Tantalɩ
Tantalɩ kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 73 nɛ yʊsaɣ ñɩŋa yɔ Ta. Tantalɩ tomnaɣ yem kɛ ñɩɣlɩm pʊtʊ kɩɖɛzʊʊ yuulee cɛzʊʊ, ɛwɛ yuŋ, ɛwɛɛ ɖɔɖɔ ɖoŋ kɛlɛ manɩɩ, ɛɛpʊkɩ siziŋ ñɩmɩŋ lɩm naa taa, ɛsaɣ miŋ nɛ ɛkɛ ɖɔɖɔ anasaayɩ miŋ ɖɛzɩyʊ kpem. Pana-ɩ tantalɩtɩ ñɩɣlɩm tɛtʊ taa nɛ ñɩɣlɩm tɛtʊ naa nabayɛ ndɩ ndɩ taa pɩcaɣ ɛzɩ kalɩkɔdasɩ tɩyɛ, pɩkpɛndɩna nɩyɔbɩyɔm kɔzɩ kɔzɩ kɔlɩtan taa, ɛlɛ epiyii pindimm.
2002
Pɩnaɣ 2002 kɛ pɩnaɣ 2002 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ nɛ kʋɖʋm taa lɛ, pɩnaɣ 2002 kɛŋna naalɛ ñɩŋga. Kɛwɛ pɩnzɩ 2001 nɛ 2003 hɛkʋ taa. =2002 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Ukurɛnɩ
Ukurɛnɩ ɛjaɖɛ taa tɛtʊ sɔsɔtʊ payaɣ se Kɩyɛɛvɩ nɛ kʊnʊŋ ŋgʊ pɔyɔɔdɩɣ nɛ pawɩlɩɣ ɖɔɖɔ sukulinaa taa yɔ ŋɣʊ lɛ ukurɛnɩ kʊnʊŋ piyele nɛ liidiye nɖɩ pɔtɔkɩ yɔ ɖɩɖɩ lɛ hiriviniya.
Tɩ-yɔɔ tɔm matʊ
Tɩ-yɔɔ tɔm matʊ wɛtʊ kaawɛ ɖooo kiɖe tɛɛ (kpaɣ kpaɣɖʊ 4 pʊcɔ palʊlɩ Yesuu Krɩstʊ Grɛsɩ ɛjaɖɛ taa), kɛlɛ tɔmpiye tɩ-yɔɔ tɔm maʊ lɩɩ kpaɣ ɖooo kpaɣɖʊ 17 alɩwaatʊ taa. Egipiti kɩbɩnʊʊ taa lɛ, tɩ-yɔɔ tɔm maʊ kaawɛ ɛzɩ ɖɩkpaɣ nɛ ɖɩkɛdɩna tɔm kpeekpe ndʊ paasuza ɖooo kpaɣ taɣtʊ tʊmɩyɛ lɩɣ pɩnaɣ pɩkɔɔ pɩtalɩ kpaɣɖʊ 20 hɛkʊ wɛɛ, pʊwɛ kaɖɛ nɛ ɛyaa 150 yeke tɔm pɔyɔɔda ŋgʊ paatalɩ ɛyaa 25000 mba pɩɩwɛɛ se pɛkɩtɩ pɔ-tɔm yɔ
Hʊʊlʊʊ abalɩmayaɣ
Payaɣ hʋlʋʋ abalɩmaɣ lɛ, hayi ndomiye nɛ hadɛ ñɩnɖɛ pɔñɔtɩɣna ɖama. Kabɩyɛ masɩ taa lɛ, hʋlʋʋ abalɩmasɩ kpɛndɩ naanza. Masɩ ńzɩ, nzɩɩ yɔ : f, j, s nɛ v.
Ɛsɩtɛɣlɩm
Sɔŋzɩ nasɩyɛ taa lɛ, ɛyaa nabayɩ wɛɛ nɛ pɩsɩma wiu camɩyɛ nɛ sɩm ɛlaba ɖoɩ kɔyɔ, mba patɩŋ nɛ powolo pewi-i. Ɛsɩtɛɣlɩm taa nɛ lɩm nɛ lɩm mbʊ pɩ-taa nɛ klɔɖɩ nɛ sodiyɔm tomnasi. Tomnasɩ sɩnɛ sɩhaɣna ɛsɩtɛɣlɩm kɛ lelemɩnaɣ ŋga kɛkɛ ɖɔm yɔ. Pɩtasɩ ɖɔɖɔ lɛ, nazɩyʊ sɩɣlɩyʊ, nʊmnaa, pɩdʊʊ, yaɖɛ taa kʊlʊm nɛ kɔɔ ndɩ ndɩ pisida ɛsɩtɛɣlɩm taa. Pɩnaɣ 1981 ñɩnɩya ñɩna nɛ pana se mbʊ pɩwɛ ɛsɩtɛɣlɩm taa pɩwɛ ndɩ ndɩ pɩlɩɩna wɩlɩʊ ŋgʊ ɛyʊ wiu yɔ. Ɛsɩtɛɣlɩm mbʊ pɩlɩʊ alɩwaatʊ ndʊ ɛyʊ taa wɩɣʊ yɔ, pɩ-taa nɛ yaɖɛ taa kʊlʊm pɩkɩlɩ mbʊ pɩlɩʊ alɩwaatʊ ndʊ pɩkɛna nabɩyʊ labɩna pʊndʊ ɖoli yem ñɩɩɩ yɔ.
Klɔrɩ
Klɔrɩ lɩna krɛkɩ kʊnʊŋ taa khlôros nɛ pʊ-tɔbʊʊ se tɩŋ hatʊ kpɛdɩŋ calaala. Pana klɔrɩ pɩnaɣ 1774 ɛlɛ kpɛlɩ kpɛlɛkɩyʊ Carl Wilhelm Scheele albɩna tʊmɩyɛ, ɛlɛ pʊcɔ ehiɣ nɛ ɛna lɛ ɛkpaɣ klɔrɩ ñɩmɩŋ lɩm nɛ etosi makanɛzɩ yɔɔ. Kɛlɛ Scheele maɣzɩɣ nɛ ɛtɔŋ se kɩ-taa wɛ okɩsɩzɛnɩ. Ɖooo pɩnaɣ 1810 alɩwaatʊ Humphry Davy ha hɩɖɛ se klɔrɩ, pɩtɩŋna ɛzɩma kpɛlɩ kpɛlɛkɩɣ ɖeɖe lɛ pɩkɛ pʊtʊ weyi ɛwɛ ndɩ yɔ.
Kpaɣ nɛ kpaɣɖʊ 19 lɛ, klɔrɩ kɔzɩ kɔzɩ kɩwɛʊ ɛzɩ safɛlɩ lɩm yɔ yɔ, palakɩ-kʊ tʊmɩyɛ nɛ palʊkɩna nɛ mʊzʊŋ yaa soŋ nɛ palakɩna kelekele lɩm. Palakɩn-ɩ ɖɔɖɔ tʊmɩyɛ nɛ pahʊlɔnzɩna tɔɔla tɔɔla tʊma sʊsʊna taa. Kpaɣ nɛ kedeŋga kpeekpe you naalɛ ŋgʊ tɛmtʊ wɛɛ palakɩnaɣ klɔrɩ tʊmɩyɛ anasaayɩ lɩm ɖɩyayɛ taa. Palakaɣna-ɩ tʊmɩyɛ nɛ pakʊna ŋñɩɩ cɛkasɩ lɩm naa mba pa-taa ɛyaa yawaɣ yɔ nɛ posoŋaa yaa peniida yɔ pa-taa.
Ɖaakuɖe pombo
James Naismith kɛna Amerika keteŋga taa ɛyʊ nɛ tomnaɣ taa kpegbeka hasɩyʊ. Ɛnʊ kɛŋna kacalaɣ-tʊ weyi ɛlɩza pombo kʊnɛ kɩmabʊ yɔ kɛ pɩnaɣ 1891 kɛ Masasusɛtɩ tɛtʊ taa. Pɩla mbʊ nɛ aleɣya anɛ aɖɛʊ nɛ ɛsɩnda pɩkɔɔ pɩsɩɩna pɩnaɣ 1932 nɛ palɩzɩ ŋgbɛyɛ nɖɩ ɖɩcɔŋna pombo kʊnɛ kɩ-aleɣya nɛ kɩ-paɣtʊ yɔɔ yɔ. Ŋgbɛyɛ nɖɩ payaɣ se FIBA nɛ pʊ-tɔbʊʊ se Ajɛya kpeekpe ɖakuɖe pombo maɖa kɩkpɛndʊ.
Nɔɔ kolaɣ tɛɛ abalɩmayaɣ
-         Kɩɖɩɣyʋ tɛ abalɩmaɣ : [c], nɔɔ kolaɣ tɛɛ abalɩmayaɣ tandam.
Ɖɩkpaɣ kooree kʋnʋŋ masɩ, ɖɩnaɣ tɔmpiye 잘 [jal]. Tɔmpiye ńɖɩ ɖɩ-tɔbʋʋ kɛlɛ se « pʋwɛ ɖeu ».
2005
Pɩnaɣ 2005 kɛ pɩnaɣ 2005 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ nɛ kʋɖʋm taa lɛ, pɩnaɣ 2005 kɛŋna kagbanzɩ ñɩŋga. Kɛwɛ pɩnzɩ 2004 nɛ 2006 hɛkʋ taa. =2005 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Arɩkɔŋ
Arɩgɔŋ kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 18 nɛ yʊsaɣ ñɩŋga yɔ Ar. Ɛkɛ fefekiŋ kɩtɛɖɩŋ taa lɛɛkʊ halɩ pɩwɛɛ ɛzɩ kɩfɛyɩ ɖoŋ yɔ, kɩ nɛ hɛlɩyɔm nɛ nɛyɔɔ nɛ krɩptɔnɩ nɛ sɛnɔŋ nɛ raɖɔŋ.
Uruguwe
Uruguwe kɛna Amerika nɛ hadɛ kiŋ ɛjaɖɛ naɖɩyɛ nɛ ɖɩwɛ Pirezili nɛ hadɛ kiŋ nɛ Arizantini nɛ wɩsɩ ɖɩlɩyɛ. Uruguwe ɛjaɖɛ ɖɩnɛ ɖɩ-walanzɩ taa maɣna kilomɛtawaa akpagba 176 220 nɛ ɛyaa miloyɔɔnaa 3 477 770 wɛna ɛjaɖɛ nɖɩ ɖɩtaa. Kʊnʊŋ ŋgʊ pɔyɔɔdɩɣ komina tʊma taa nɛ pawɩlɩɣ-kʊ ɖɔɖɔ sukilinaa taa yɔ, ŋgʊ lɛ kastiyaŋ ɛlɛ ɛjaɖɛ ɖɩnɛ nɛ ɖɩ-hayʊ kiŋ lɛ pɔrɩtiigalɩ kɛ pakɩlɩɣ yɔɔdɩɣ.
Abalɩmayaɣ
Paa kʋnʋŋ ŋgʋ, kɩwɛna masɩ. Masɩ nasɩyɛ wɛɛ nɛ payaɣ-sɩ se abalɩmasɩ. Lɛɛsɩ wɛɛ nɛ payaɣ sɩsɩ se halɩmasɩ. Kʋnʋmɩŋ tɛkpɛndɩ masɩ. Paa kʋnʋŋ ŋgʋ nɛ kɩ-masɩ. Fransɩɩ kʋnʋŋ wɛnɩ masɩ nɛɛlɛ nɛ loɖo. Kabɩyɛ kʋnʋŋ ñɛwɛnɩ masɩ niidozo nɛ naanza.
Kʋnʋŋ nakʋyʋ takɩlɩ lɛɛkʋ ɖɔɖɔ ñɩm.
Ñʊŋ kalʊʊ tʊmɩyɛ
Tɔmpiye ñʊŋ kalʊʊ lɩna takayaɣ kɩmamaɣ nakayɛ cɔlɔ pama-kɛ pɩnzɩ 825 cɔlɔ mbʊ yɔ, Kitāb al-mukhtaṣar fī ḥisāb al-jabr wa-l-muqābala (ɖɩ-tɔbʊʊ akɔnta tobi tobi matʊ pɩtɩŋna ɖaɣnɩɣ pɩsɩnaʊ nɛ tʊkaɣ ɖʊʊ pɔ-yɔɔ), ɖɩlɩna tʊzʊʊ tʊmɩyɛ tʊ ɛkɛ pɛrɩsanɩ tʊ payaɣ-ɩ se Al-Khwarizmi. Takayaɣ ŋga ka-taa maɣzɩm tɔmpee naayɛ piŋ ana yɔ se patɩlɩ ñɩm peyebinam akɔnta labʊ, tɛtʊ maɣzʊʊ nɛ tɩ-tɛyʊʊ, tadɩyɛ labʊ nɛ ŋgbaɣ ŋɖɛɛ mbʊ yɔ.
Lone taa caɣyʊ
Kabɩyɛ kʋnʋŋ taa lɛ, lona taa caɣyaa wɛ nabʋlɛ taa. Laɖʋ lone taa caɣyʋ wɛɛ nɛ lɩmaɣzɩyɛ tɛzɩyʋ lone taa caɣyʋ ñɛwɛɛ. Ɖɩcɔna tɔm loyisi sɩnɛ nɛ ɖɩna : 1.	Sama makɩ pombo. 2.	Nɛmɛ hiliɣ ɖozi. Sama=laɖʋ; makɩ=lakaɣ; pombo=lakaɣ tɛzɩyʋ yaa lɩmaɣzɩyɛ tɛzɩyʋ Sama kɛ hɩɖɛ; Nɛmɛ kɛ hɩɖɛ. Yee mɛlɛɣzɩ hɩla "Sama" nɛ "Nɛmɛ" nɛ hɩɖɛ lone taa caɣyʋ yɔ, pɩpɩsɩɣ : 1.	Ɛmakɩ pombo. "Ɛ" caɣ hɩɖɛ "Sama" lone taa. 2.	Ehiliɣ ɖozi. "E" caɣ hɩɖɛ "Nɛmɛ" lone taa. Yee mbʋ, "Ɛ" nɛ "E" pacaɣ hɩla lona taa. Pɛkɛ ɖɔɖɔ laɖaa ɛzɩ hɩla wena pacaɣ a-lona taa yɔ.
Tayɩwanɩ
Ɛsɔ sɛtʊ aŋgba wena awɛ Tayɩwanɩ ɛjaɖɛ taa yɔ anaa yɔ: Krɩstʊ ŋgbɛyɛ, Puudism ñɩnɖɛ nɛ malɩŋ ŋbgɛyɛ. Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊʊ lɛ siinʊwaa.
Koronaalɩ
Mbʋ payaɣ se koronaalɩ yɔ, pʋtɔzʋʋ ɛyʋ hɛtʋ tiku yɔɔ. Piyele mbʋ payaɣ se periyantɩ koronaalɩ yɔ, pʋbʋ ñohuuzuni abalɩtʋ yaa halɩtʋ po-hosi yɔɔ. Periyantɩ koronaalɩ huuzuu abalɩtʋ yaa halɩtʋ yɔɔ lɛ, kɩ-wɛtʋ wɛɛ ɛzɩ kokooye yɔ pʋ-yɔɔ. Pɩpɩzɩɣ pʋwɛɛ ɖɔɖɔ ɛzɩ hɛtʋ tiku yɔ. Takayaɣ ŋga payaɣ se « Besch » yɔ, ka-taa pɛkɛdɩ-tʋ. Palɩzɩ takayaɣ ŋgaa pɩnaɣ 1845.
Virgile
Palʋla ɖajaa sɔsɔ ɛnɛ kɛ aloma fenaɣ taa kɛ evemiye yaa kɩyakʋ hiu nɛ kagbanzɩ (15) n̄ɩŋgʋ wiye kɛ Pɩnaɣ 70 n̄ɩŋga nɛ pɩcɔ palʋlʋ Yeesu Krɩstʋ. Egeetiye nɖɩ payaɣ-kɛ size Andes yɔ, ɖɩ-taa palʋla-ɩ. Sɔnɔ alɩwaatʋ taa mbɩ yɔ lɛ, payaɣ Andes kooka yaa egeetiye nɖɩ size Lombardie.
Naalɩm mayaɣ
Naalɩm mayaɣ, ɛbɛ payaɣ ḿbʋ ? Pʋdʋnaa sakɩyɛ kpɛndɩna nɛ payaɣ se naalɩm mayaɣ. Wondu ndʋ tɩkpɛndaa nɛ payaɣ se naalɩm mayaɣ yɔ, tɩ-taa kɔyɔ : tɩnzɩ nɛ heɣlimaɣ nɛ mʋzʋʋ. Kpɛɖɛ wɛ pa-taa ɖɔɖɔ. Cʋʋ kɩkpɛdʋʋ kɩlɩna wɛʋ sakɩyɛ naalɩm yayaɣ taa. Nabʋyʋ taa kɔyɔ, pɔʋ kɩkpɛdʋʋ wɛ pʋdʋnaa ḿba paa weyi ɛ-hɛkʋ taa.
Tɩnzɩ nzɩ sɩwɛʋ naalɩm masɩ nzɩ sɩwɛ ɖɔɖɔ ɛzɩ ɖɛ-tɛ naalɩm mayaɣ yɔ, sɩlɩ ɖama. Ɛlɛ, naalɩm masɩ cikpesi wɛɛ ɖɔɖɔ. Sɩsɩ taa tɩnzɩ ñamakɩɣna ɛzɩ miiliyaarɩ waa hiu mbʋ yɔ. Piyele, naalɩm masɩ sɔsɔsɩ taa tɩnzɩ ñatalɩɣ miiliyaarɩ waa ɛgbɔŋ ɛgbɔŋ. Ɛsɔdaa pʋdʋnaa ndɩ ndɩ tɩlɩyaa ñɩnaa nɛ pakaɖɩ kpayɩ se, naalɩm masɩ miiliyaarɩ waa mɩnɩŋ mɩnɩŋ wɛnɩ tɛtʋ putuuɖe kpeekpe yɔɔ. Pɔyɔɔdɩ ɖɔɖɔ se, naalɩm masɩ nzɩ sɩwɛ tɛtʋ putuuɖe kpeekpe yɔɔ yɔ, sɩpaɣlɩ pɩdɩɩfɛyɩ nɛ sɩtɛ sɩwɛɛ yuŋ hɩlɩmaaɣ.
Mʊɖɛ lɩm
Mʊɖɛ lɩm kɛna lɩm mbʊ pɩcatʊna ɖenɖe puhuwa yɔ. Mʊɖɛ lɩm wɛ kɔɖɩɩɩ ɛzɩ mʊʊna yɔ nɛ kʊɖɔmɩŋ nɩɩyɛ yaa ɖɔɖɔ kpɛŋgbɛɛsɩ nasɩyɛ haɣna lɩm mbʊ. Mʊɖɛ lɩm wɛ kpʊzʊyɛɛ yaa naalɩm tɩyɛ nɛ naayɛ taa sida calɩm nɛ pee. Pʊcɔ nɛ mʊɖɛ kpa ɛyʊ lɛ, pɩpɩzʊ pɩkɛna heŋ nɩɩyɛ labɩna-ɩ, piye naɖɩyɛ lɩna ñɩɩɩ yaa kʊdɔŋ nakʊyʊ ɖɛna-ɩ. Lɩm cakɩ ɖenɖe yɔ, sonzo naayɛ wɛɛ nɛ apʊʊzʊʊ hɔɔlʊʊ ŋgʊ kɩ-taa kʊlʊtasɩ nɛ sɩɖazʊ nɛ lɩm mbʊ pɩwɛʊ kɔɖɩɩɩ ɛzɩ mʊna yɔ. Mʊɖɛ paazʊʊ lɛ, peeɖe saɣ miŋ nɛ peeɖe wɛɛ sɛmɩŋ tɩyɛ piyele puhuu pazɩ. Mʊya wɛ ndɩ ndɩ pɩlɩɩna kʊɖɔŋ ŋgʊ kpa ɛyʊ yaa tɛtɛ kpɩnɛ yɔ. Mʊɖɛ naɖɩyɛ taa lɩm ɖɔʊ sakɩyɛ nɛ pɩwɛɛ kɔɖɩɩɩ ɛzɩ naanim yɔ. Mʊya lɛɛna taa lɩm wɛ ɖɔɖɔ kɔɖɩɩɩ ɛlɛ pɩ-taa wɛ lila caɖɩɩɩ ɛzɩ mʊindɔndʊ yɔ. Fɩtɩyɩm huɖu ñɩŋganzɩ kʊdɔŋ mʊɖɛ wɛ ɖɔɖɔ. Mʊɖɛ ɖɩnɛ, ɖi-lɩm wɛ kele kele nɛ pɩ-taa wɛ lila ɖɔɖɔ. Agbanja mʊya wɛɛ ɖɔɖɔ. Hʊzʊŋ ñɩŋganzɩ kʊɖɔŋ mʊya wɛɛ. Mʊya ana a-lɩm caɣa wɛʊ ɛzɩ tɩŋ hatʊ sɛmɩŋ yɔ. Naayɛ lɩm wɛ huluu sɛmɩŋ tɩyɛ nɛ mʊya ana lɛ, ɖalaa kʊɖɔŋ ñahaɣna-yɛ.
Alexandre Scriabine
Palʊla Alexandre Nikolaïevitch Scriabine kɔlaɣ fenaɣ kɩyakʊ looɖo ŋgʊ wiye pɩnaɣ 1872 Mɔɔskʊʊ tɛtʊ taa, Rusi ɛjaɖɛ taa nɛ ɛsɩ ɖomaɣ fenaɣ naanza ŋgʊ wiye pɩaɣ 1915 ɖoli kʊɖʊmɖɩyɛ ɖɩ ɖi-taa ɛɛwɛa pɩnzɩ 43. Papa Grégoire fenasɩ takayaɣ taa lɛ, palʊla Alexandre Nikolaïevitch Scriabine yaa Skriabine kɛ mɩzɛma fenaɣ 25 wiye pɩnaɣ 1871 nɛ ɛsɩ ɖomaɣ fenaɣ kɩyakʊ 27 wiye. Ɛ-tʊma sɔsɔna kɔyɔ hendu lʊbʊ nɛ ti-teu, piyano maɖʊ nɛ ɛya mba peteu kamaɣ fɛyɩ yɔ pa-taa kɔyɔ Serge Diaghilev. Alexandre Nikolaïevitch Scriabine tɛ wɩlɩyaa kɔyɔ Nikolaï Zverev, Vassili Safonov, Anton Arenski nɛ Ariadna Scriabina. Ɛ-ñɩma kɔyɔ Marina Scriabine nɛ Julian Scriabine.
Ɛyɩtʊ kpɛlɛkʊʊ tʊmɩyɛ
Ɛyʊtʊ kpɛlɛkʊʊ tʊmɩyɛ pɩkɛ lɛɣtʊ piliŋa ŋga kɛkpɛlɛkɩɣ ɛyʊ wɛtʊ hɔɔlɩŋ ndɩ ndɩ nɛ pɩkpɛdɩna tomnaɣ maʊ tɛ (tomnasi pilinzi kpɛlɛkɩɣ tɛ, tomnasi maʊ kpɛlɛkɩɣ tɛ, tomnasi wɛtʊ lɛɛzɩtʊ tʊmɩyɛ kpɛlɛkɩɣ tɛ nɛ ɛsɩndaa ɖɛnaʊ ŋgbaɣ nɖɛɛ) nɛ pɛkpɛnda pɩtɩŋa mbʊ yɔɔ yɔ pɩzaŋ nɛ patʊʊ ɛyʊ yɔɔ lɛɣtʊ tʊma nɛ kedeŋa wɛtʊ taa ñɩnaa. Tɔmpiye ɛyʊtʊ kpɛlɛkɩɣ tʊmɩyɛ lɩna Krɛkɩ kʊnʊŋ taa, anthrôpos tɔbʊʊ se ɛyʊ pɩlɩna kpeekpe yɔɔdaɣ taa nɛ logos tɔbʊʊ se tɔmʊʊ yaa yɔɔdaɣ.
Vladimir Poutine
Vladimir Poutine kɛ Ruusii ɛjaɖɛ kewiyaɣ taa tʋmɩyɛ laɖʋ. Samaɣ yaa sakɩyɛ sɩmaŋ mbʋ size pɩtasɩɩna-ɩ politiki labʋ nɛ cɔʋʋ yem, ɛlɛ ɛlakɩ tʋmɩyɛ ɖɔɖɔ kewiyaɣ taa Ruusii ɛjaɖɛ mʋndʋsʋʋ wobinaʋ nɛ ɛsɩnda. Ɖajaa Vladimir Poutine kɛ, Ruusii kewiyaɣ n̄ʋʋ tʋ yaa kewiyaɣ ninɖiu sɔsɔ kɛ pɩnaɣ 1999 n̄ɩŋga pɩkɔɔ pɩsɩɩna pɩnaɣ 2000 n̄ɩŋga.
Turkimenistanɩ
Turkimenistanɩ kɛna Azii ilemiye nɛ hɛkʊ nɛ hɛkʊ taa tɛtʊ natʊyʊ. Ajɛya wena acɔ ɛjaɖɛ ɖɩnɛ nɛ ata yɔ anaa yɔ: Afganisitanii, Iiraŋ, Kapi teŋgu, Kazakistanɩ nɛ Uzibekistanɩ.
Samaɣ ñʊʊ tɩlʊʊ
Cacanaa wɛ ndɩ ndɩ. Pʋcɔ palɩzɩ ɛjaɖɛ Ñʋʋdʋ lɛ, pɔtɔʋ caca. Pʋcɔ palɩzɩ paɣtʋ lɩzɩyaa lɛ, caca ɖɔɖɔ pɔtɔʋ. Pʋcɔ palɩzɩ maalika lɔŋpasɩyaa lɛ, caca ɖɔɖɔ pɔtɔʋ. Pʋcɔ palɩzɩ haɖaa awiya lɛ, caca ɖɔɖɔ pɔtɔʋ.
Kpɛlɩ pɩyʋʋ pɩlʋʋ kpata
Pɩyʊ naa kpata pɩlʊʊ yaa caɣyɛ, patasɩ yaʊ ɖɔɖɔ se Mendeleïev taabɩlɩ, pʊtʊnaa caɣyɛ yaa pɩlɩtʊ (CPE) yaa kɛlɛʊ paya caɣyɛ kpata, pɩwɩlɩɣ kpɛlɩ pʊtʊnaa tɩŋa, papɩlɩ-wɛ kpaɖɩɣ yɔɔ kpaɖɩɣ yɔɔ nɛ paa pʊtʊ weyi lɛ, ɛ nɛ ɛ-kalɩyaɣ, pɩlɩna ɛ-mayaɣ cɔlɔ, mbʊ pasɩŋna-ɩ yɔ.
Tɩtanɩyɔm
Sɔɔjɛtʊ hɔɔlʊʊ taa lɛ palakɩ-ɩ nɛ tʊmɩyɛ ɛzɩ yɔɔ kaɖɩɣ wonuu (Amerika ɛjaɖɛ taa ɛsɔdaa lɔɔɖɩyɛ ɖɛnayʊ) ɖenɖe ɛ-tɛ kpɛdɛtʊ nɔmɔʊ nɛ ɛ-tɛ tɛyɩŋ pɩlɩna ɛzɩma ɛɛpʊkɩ yɔ nɛ ɛɛmʊ miŋ taa lɛ pɩkɛ kajalaɣ wazaɣ pɩyʊ piŋ. Etaazuuni ɛjaɖɛ taa peeɖe ɖɔɖɔ papɩza pɩtɩŋna tɩtanɩ ŋgʊ kɩ-yɔɔ pala lɔɔɖa wena afɛyɩ yuŋ yɔ, nɛ tɩtanɩ lɔɔɖa pɔɔyɩŋ kaawɛ tɛyɩŋ nɛ pɩsɩna nɛ pakpakɩɣ ɛyaa ɛsɔdaa lɔɔɖaa wanjaŋ wanjaŋ waa taa.
Kpɛlɩ pɩyʋʋ pɩlʋʋ kpata
Kpɛlɩ pɩyʋʋ pɩlʋʋ kpata
Kpata ŋgʊ kɩkɛ kɩlɩzɩɣ ŋgʊ pakɩlaɣ-kʊ labɩnaʊ tʊmɩyɛ siŋ kpɛlɩ pʊtʊnaa caɣyɛ taa. Kpɛlɩ tʊmɩyɛ tɩnaa nabɛyɛ taka se palɩzɩ pʊtʊnaa caɣyɛ wɛtʊ lɛɛtʊ, ɛlɛ tʊnɛ yɔ tɩkɛ sizika lɛɣtʊ nɔmɔʊ taa.
Kalɩfɔrnii
Kalɩfɔrnɩɩ nɛ hayɩ kiŋ
Siŋŋŋ taa lɛ payaɣaʊ se Kalɩfɔrnii nɛ hayʊ kiŋ yɔ, pañɩnʊʊ paɖʊ tʊkaɣ tɛtʊ cikpetu ndʊ payaɣ-tʊ se Kalɩfɔrnii yɔ nɛ lɛɛtʊ ndʊ payaɣ tʊ se Kalɩfɔrnii nɛ hadɛ kiŋ yɔ a-hɛkʊ taa.
Ɛyʊtʊ wɛtʊ lɩmaɣzɩyɛ
Ɛyʊtʊ wɛtʊ lɩmaɣzɩyɛ (humanisme) labʊ lɩna filozɔfʊ waa naanza nabɛyɛ cɔlɔ. Mbaa yɔ : ɖajaa Marsile Ficin nɛ ɖajaa Cristoforo Landono nɛ ɖajaa Ange Politien nɛ ɖajaa Démétrios Chalcondyle.
Lɛɛzɩyʊ
Lɛɛzɩyʊ Kiɖe tɛɛ tʊʊzʊʊ alɩwaatʊ taa lɛ, lɛɛzɩyʊ kɛ yuŋ pɩyʊ weyi patatɩɩ sɩmta-ɩ yɔ, kɛlɛ ɛ-yɔɔ pataŋ akɔnta naa nɛ ñʊŋ maalɛɛzɩɣ waa yaa nabʊyʊ pɩpɩzɩɣ pɩkɛ lɛɛzɩyaa. Paakaŋ ñʊʊ keekee nɛ lɛɛzɩyʊ, nɛ ɛ-tɛ yuŋ ɖɔɖɔ papɩzɩɣ paasɩŋɩ-ɩ, kɛlɛ ɛwɛ kpeekpe wɛtʊ natʊyʊ taa. Yee palakɩ tʊmɩyɛ nɛ lɛɛzɩyaa ɛzɩ ñʊŋ maɣmaɣ kɔyɔ pɩwɛ ɖeu mbʊ pʊyɔɔ pɩsaŋ nɛ tɔm kʊyʊm taa lɛ paanɣ tɔm naa lalaa kɔɔ hatʊ.
Voltaire
E-egeetiye yaa ɛ-ɛjaɖɛ tɛtʋ sɔsɔtʋ tɛtʋ Paarii peeɖe ɖɔɖɔ ɛsɩba agoza fenaɣ taa kɛ evemiye yaa kɩyakʋ niidozo yaa hiŋ naadozo (30) n̄ɩŋgʋ wiye kɛ pɩnaɣ 1779 n̄ɩŋga taa. Pakalaɣ lɛ, pakpa size ɛsɩkaɣ lɛ, ɛkawɛna pɩnzɩ hiŋ lutozo nɛ naadozo (83). Ɛkɛ n̄amtʋ pɩɣa ɛ-taabalaa nɛ samaɣ ŋga ɛwɛ ka-taa yɔ kɛ-sɩnda. Ɛ-pɩcatʋ taa ɛɛkɛ pɩɣa ŋga kɛwɛ ndɩkʋ kpem nɛ piya lɛɣsɩ yɔ. Ɛkɔŋ nɛ ɛpaɣlʋ mbʋ yɔ, ɛlakasɩ taa wɛ ɛzɩ kpaaŋ wɛnɛyɩ tʋ yɔ.
Siɣlɛŋgbɛm fɛyɩ tʊ
Ɛyʊ wɛnɩ silɛŋgbɛm. Kpɩna sakɩyɛ lɛɛna wɛnɩ ɖɔɖɔ siɣlɛŋgbɛm. Ɖɔɖɔ ɛzɩ ɛyʊ yɔ, mbʊʊ kpɩna ana awɛnɩ mɔɔ a-tomnasɩ taa.
2016
Pɩnaɣ 2016 kɛ pɩnaɣ 2016 ñɩŋga kɛ palʋlʋʋ Yeesu Krɩstʋ yɔ. Pɩnzɩ mɩnɩŋ nɛɛlɛ nɛ kʋɖʋm taa lɛ, pɩnaɣ 2016 kɛŋna hiu nɛ naanza ñɩŋga. Kɛwɛ pɩnzɩ 2015 nɛ 2017 hɛkʋ taa. =2016 taa lakasɩ sɔsɔsɩ = Pɩnaɣ ŋga ka-taa kɛ lakasɩ sɔsɔsɩ sɩnɛ yɔ sɩlaba :
Farsoovii
Payaɣ Farsoovii maalika ñʊʊtʊ kpaɣna pɩnaɣ 2006 se H. Gronkiewicz-Waltz (PO).
Siitruwii
Siitruwii yʊn taa pɩzʊ pɩtalɩ yaa pɩɖɛɛ ɛzɩ kilonaa kagbaanzɩ yɔ nɛ ŋgʊ kɩɩkɩla yʊŋ kpem yɔ paahayɩ-kʊ Napaa egeetiye taa, Kaliifɔrnii tɛtʊ pɩnaɣ 2013 taa nɛ pamazɩ-kʊyʊŋ lɛ pɩɩkpɛnda kilonaa 922. Ɛlɛ pɩnaɣ 2010 taa ŋgʊ kɩɩkɩla hʊŋ yɔ paamaɣza kʊkʊ lɛ, paanaa se kʊ-yʊŋ taa ñaawɛ kilonaa 821.
Kpaagbaa siitruwii kʊnɛ Kris Stevens kaahayina-kʊ nɛ ɛkɛ Etaazunii ɛjaɖɛ taa-tʊ. Pɩnaɣ ŋga ka-taa Erɔpʊ ilemiye taa ŋgʊ kɩɩkɩla yʊŋ yɔ kɩɩñɔna avema129 nɛ pamaɣza-kʊ lɛ kɩɩmaɣnza kilonaa 617. Mʊzʊŋ weyi paaɖʊ-yɔ ɛlɛ ñaatala ɛzɩ tɔɔnɩ kʊɖʊmʊʊ nɛ hɔɔlʊʊ yɔ. Siitruwii waɣ kʊdɔmɩŋ sakɩyɛ ɛzɩ ɛyʊ sʊyɛ yɔ.
Nɔmɔʊ kɩfalʊʊ tɩnaa ŋgbɛyɛ
Pʊwayɩ kpaɣna pɩnzɩ 1960 kɛ cejewa lɛɛna nɩ pɩ-taa nɛ papazɩ pɩ-tɛ laɣsɩ mba labʊ ɖɔɖɔ pɔ-hɔɔlɩŋ pɛ-tɛ atɩma naa taa. Pʊkɔma pɩnaɣ 1960 lɛ, Duquesne Katoliki sukuli kɩtɛzʊʊ ŋgʊ kɩwɛ Pittsburgh taa sukuli piya lakaɣ tʊmɩyɛ Ɛsɔ tɔm takayaɣ yɔɔ kɛ kpɩtaʊ taa kɩyakɩŋ kɩhɛzɩŋ naalɛ ɛnɛyɔ e-wiye nɛ pehiɣ Ɛsɔ lɩm sɔʊʊ sakrɛmɩnʊʊ Fezuu Kiɖeɖeu taa. Mbʊ pɩkpaɣna nɛ atɩma agbeɣla ndɩ ndɩ paɣzɩ sʊʊ katoliki cejewiye taa Etaazuunii ɛjaɖɛ taa nɛ kedeŋa kpeekpe taa.
Kamɩyɛ
Kamɩyɛ kɛna tɩʊ ŋgʊ kʊlʊlʊʊ tɩŋ piye nɖɩ payaɣ-ɖɩ ɖɔɖɔ se kamɩyɛ yɔ. Kamɩyɛ yaa kama wɛ ndɩ ndɩ: naayɛ sɛ kpaʊʊ ɛzɩ leemuu lɩm yɔ nɛ lɛɛna ñahʊlɩma kpalala. Ɛzɩ piye ɖɔɖɔ yɔ, mbʊ ɖɔɖɔ kamɩyɛ hatʊ wɛɛ pɩkɩlɩna alɩwaatʊ ndʊ ɖɩpʊwa yɔ.
Fiyoolɔɔ
Fiyoolɔɣ kɛna mʊsɩ labʊ wonu kɩmabʋʋ. Palaba-kʋ nɛ nimasi n̄ɩʋ n̄ɩʋ nɛ sɩkpɩtina ɖama ɖɔɖɔ camɩyɛ. Kʋ-yɔ nɛ wondu 71, tɩ-wɛ ɖasɩ tɩyɛ. Pɛkpɛnda wondu ndʊ nɛ ɖama. Wonuu fiyoolɔɣ kʋnɛ kɩ-wɛna nimasi nanaaza, nɛ hɛkʋʋ nɛ hɛkʋʋ lɛ pila kagbaanzɩ. Nimasi sɩnɛ yɔ, sɩ-yɔɔ kɛ fiyoolɔɣ tʋ yaa maɖʋʋ kpɩtʋʋna nɛ e-nee yaa. Ɛ-kpɩtʋʋ nɛ eyeki mbʋ lɛ, kɛ wilitu yaa tilitu lɩʋ.
Chris Tucker
Chris Tucker kɛ Amerikatʋ, ɛkɛ kɛlɛm kɛlɛmna. Palʋlɩ-ɩ pɩnaɣ 1971 kɩyɛɛna fenaɣ kɩyakʋ 31. Atlanta, Amerika ɛjaɖɛ taa. Ɛɛkɛ ɖɔɖɔ Michael Jackson taabalʋ.
Béla Bartók
Payaɣ Béla Viktor János Bartók ɖoo se Paula Bartók nɛ ɛkɛ wɩlɩʊ sukuli cikpeluu nakʊyʊ taa nɛ ɛ-caa ñɛkɛ haɖaʊ sukuli cɩkpelu nakʊyʊ yɔɔ cɔnɩyʊ nɛ e-neu kɔyɔ Elza Bartók (1885–1955). Ɛ-ñɩma mba paakɛ ɖɔɖɔ hendu teyaa. E-ɖoo paɣza-ɩ piyano kpɛlɛkʊʊ lɛ Béla kaawɛna pɩnzɩ kagbaanzɩ.
Dʊbɩnɩyɔm
Amerika ŋgbɛyɛ ñalaba pʊtʊ ɛnʊ lɛ, pɩtɩŋna panaza Cf hɔɔlʊʊ nakʊyʊ nɛ azɔɔtɩ cɛŋga nakayɛ yɔɔ. Kɛlɛ pehiɣ pɩdaa piye 260105 (nɖɩ ɖɩwɛna fezuu titiɖe 1,6). Kɛlɛ pana pʊtʊ 105 tɛ ŋñɩɩ kɔtɩɩ waa nɛ petisi nɛ pañɩɣ nesi tɔm ndʊ tɩ yɔɔ pɩnaɣ 1970 lakɩŋ fenaɣ kɩyakʊ 5 ŋgʊ wiye.
Kpokpo
Kpokpo wazaɣ nɛ kɩkʊʊ yebina nɛ kɩwɛɛna kɩlabɩnam ndɩ ndɩ. Pɩkɛdʊ lɛ pakpaɣ-kʊ ɛzɩ kiwokina ɛyʊ ɖoli yɔ yaa ɛzɩ santaɖaʊ ŋgʊ palakɩ ɖama heɣluu nɛ alaɣkataɣ yɔ. Keteŋa kpeekpe sɔɔjana kaasɩma lɔŋ kɛ kpokpona wazaɣ yoŋ taa. Kpokpona yɔɔ pakpakaɣ you wondu natʊyʊ nɛ pɔɖɔŋna sɩʊ sɩʊ hɔɔlɩŋ ndɩ ndɩ.
Tɛkɩzasɩ
Ɛjaɖɛ ɖɩnɛ nɖɩ kɛŋna ɛjaɖɛ 28 ñɩnɖɛ nɖɩ ɖɩsʊ Etaazunii ajɛya kɩkpɛndʊɣ ŋgbɛyɛ taa yɔ. Ɛlɛ pɩɩkɛ saŋayɩŋ fenaɣ kɩyakʊ 29 ŋgʊ wiye pɩnaɣ 1845. Pɩnaɣ 2017 taa paakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ paana ɛyaa ɛzɩ 28 304 596 yɔ.
Ñɔɔsɩ
Ñɔɔsɩ kɛ ɛjaɖɛ sɩm tɛ ɛyaa nabɛyaa wɛtʊ pɩlɩna tɔɔnaɣ tɔm taa. Tɔɔnaɣ kɩɩtalʊʊ talɩ kilokalorii naa 1200 paa evemiye ndɩ kɛ ɛyʊ cɔlɔ. Ñɔɔsɩ pɩzɩɣ pɩkɔŋna sɩm. Tɔmpiye tɔɔnaɣ kɩɩtalʊʊ kɛ ñɔɔsɩ tɔɔbʊʊ se tɔɔnaɣ fɛyɩ. Ɛbɛ laba nɛ ñɔɔsɩ lɩɩ, ɖɩcɔna nɛ ɖɩnaɣ yɔ tɩlasɩ ɖɔɔ ɛlɛ, sɩwɛ naalɛ yeke. Tɔsʊʊ huu kɩɩwɛʊ tɔbʊʊ se liidiye fɛyɩ alɩwaatʊ ndʊ tɔɔnaɣ wɛʊ lɛ, liidiye fɛyɩ se ɛyaa ɛya nɛ pɩtasɩna ɛjaɖɛ yɔɔ cɛʊtʊ ndɩ ndɩ ɛzɩ wɩlɩŋ yaa lɩm kpakʊʊ hayɩm nɛ pʊ-tɔɔnasɩ yɔɔ yeki se tɔɔnasɩ ɛ-taa tɔyɩ. Pɩtɛ tɩlasɩ nzɩ sɩ-naalɛ lɩna pʊtʊna naalɛ cɔlɔ mba yɔ, kɩyakʊ taa lɛ, payakʊʊ tɔɔnasɩ lɩɩna tɔɔnaɣ tɛ ɖɔɔʊ kɩyaakʊʊ taa nɛ pɩtasɩ lɛ, yaɖa ɖʊna liidiye wonduu yɔ ɛzɩ pɔsɔɔlʊʊ yɔ. Alɩwaatʊ tɔɔnasɩ yɔ kpaɣ liidiye yɔ kʊñɔndɩnaa ɛpɩzɩɣ payakɩ-kɛ mbʊ pʊyɔɔ yɔ pɩkɩlɩ liidiye. Ɖɔɖɔ lɛ, yoŋ sɔsɔŋ nɛ ɖama hɛkɩŋ taa yoŋ nɛ ɖɔɖɔ ɛjaɖɛ wɛtʊ (wɩlɩŋ nɛ tɛŋ sɔsɔŋ mbʊ yɔ) cakɩ ɖɔɖɔ ɛyaa yɔ tɔɔnaɣ tɔm taa. Ɛyaa hɛkɩŋ ñaɖɩŋ nɛ tɔm yeki se ɛyaa eseuu pa-ajɛyaa. Piiyeki se ɛyaa ɛ-dɔɔ nɛ pahayɩ hayɩm nɛ pakpaɣ tɔɔnasɩ nɛ pʊ-ɖɔɔ. Hɛhʊʊ alɩwaatʊ taa lɛ ñɔɔsɩ kaawɛ alɩwaatʊ ndʊ patakpaɣ tɔɔnasɩ nɛ pʊ-dɔɔ hayɩm naa taa yɔ, kɔzɩ kɔzɩ tamtʊ alɩwaatʊ taa. Ɛsɔkaɣ laɣsɩ kpɛlɛkʊʊ yeba ɖɔɖɔ pɩtɩŋna yoŋ nɛ sɔñanaa tɛ ɖɔnɛ kadadayaɣ hayɩm naa taa (ɛzɩ Pɩnzɩ mɩnʋʋ you alɩwaatʊ). Kʊñɔndɩnaa pɩkɩlaɣ tʊkʊnaʊ. Tɛtʊ taa mba ñɔzɩ pa-tɩ nɛ pahayʊʊ pilee ŋgʊ kɩlɩna ɖooo poliŋ nɛ kɩcaɣ liidiye yɔ. Pɩtɩŋga pɩ-taa payɩ mbʊ yɔ ñɔɔsɩ tɩna ɛyʊ tomnaɣ ɛjandʊʊ nɛ pʊkɔŋna kʊdɔmɩŋ sakɩyɛ ɛyʊ tomnaɣ taa nɛ tomnaɣ taa fɛyɩ fitamini naa se kalʊbɩna kʊdɔmɩŋ nɛ ɛyaa ɛɛlazɩɣ sɩbʊ.
Kontrebasɩ
Cɩmʊ ŋgʊ payaɣ-kʊ se kontrebasɩ yɔ, poluba-kʊ lubʊ nabʊyʊ nɛ kɩwɛ ɛzɩ nabʊlɛ taa yɔ. Kɩkpaɣna hayɩ kɩŋ nɛ kɩtɩɩ nɛ hadɛ. Pamakɩ-kʊ lɛ, pitilu pɩkɩlɩ cɩmɩŋ lɛɛŋ nɛ nimasɩ; ɖɔɖɔ pamakɩ nɛ piwiu. Cimɩŋ weyi pamakɩ-ɩ nɛ nimasi yɔ ɩ-taa lɛ, cimʊ kʊnɛ ŋgʊ kaakɩlɩna ɖaalʊ nɛ kɩtalaɣ ɛzɩ mɛta 1 nɛ cɛjɛsɩ 60 nɛ mɛtanaa 2 nɛ cɛjasɩ 05 yɔ.
Haile Selassie
Mba payaɣ-wɛ se ‘rastas’ waa yɔ, pa-taa sakɩyɛ tɔŋ se wiyaʋ Haïlé Sélassié kɛ Tɛtʋ kpeekpe yɔɔ cɩnɛ wiyaʋ. Halɩ pakpaɣ-ɩ se ɛkɛ Mɛɛsii, pʋ-tɔbʋʋ se weyi Ɛsɔ lɩzaa nɛ etiyi-i ɛjaɖɛ ɖɩnɛ ɖɩ-yɔɔ yɔ.
Benjamin Britten
Ɛna Peter Pears pakɩlɩna labʊʊ tʊma nɛ paha-ɩ samtʊ nima ndɩ ndɩ nɛ a-taa kɔyɔ: Ordre du Mérite, Ordre des compagnons d'honneur, Prix Ernst-von-Siemens. Priitaniki taa lɛ, Edward Benjamin Britten kɛŋna wendu luɖu yaa tɩ-mayʊ kɛ Kewiyaɣ kɩkpɛndaɣ taa kpaɣna Henry Purcell nɛ pɩsɩɩna sɔnɔ; ɛlɛ Georg Friedrich Haendel fɛyɩ pɩ-taa. Ɛ-caa kɛ ɖakʊta nɛ ɛlakɩ tʊmɩyɛ mba pɔcɔŋna kela kʊdɔmɩŋ yɔɔ yɔ.
Ɛwɛɛ mbʊ lɛ ɛtaasɔɔlɩ sɛ ɛ-pɩyalʊ Benjamin Britten ewelesuu radiyo yaa saawʊɖɛ ñɩɣyʊʊ mbʊ pʊyɔɔ yɔ ɛɛsɔɔla pɩŋŋŋ se Benjamin etee hendu. Pɩla mbʊ lɛ e-ɖoo ñaakɛ hendu teyu sɔsɔ nɔɔyʊ nɛ ɛkpɛlɛkʊ-ɩ piyano maɖʊ mabʊ pɩnzɩ kagbaanzɩ taa nɛ pɩnzɩ nzɩ sɩ-taa kɛ ɛlɩza ɛ-kacalaɣ tataɣ. Pʊwayɩ lɛ sukuli taa ɛtasɩ-kʊ kpɛlɛkʊ pɩnaɩ 8 taa.
Radɩyɔm
Curie waa susi pɛ-tɛ natʊ tɔm lɛɣtʊ tʊmɩyɛ yɔɔ kandɩyaa saŋayɩŋ fenaɣ kɩyakʊ 26 pɩnaɣ 1898. Pʊtʊ ɛnʊ paya-ɩ radɩyɔm kpaɣ pɩnaɣ 1899 cɔlɔ mbʊ yɔ. pama tɔmpiye nɖɩ latɛŋ taa mbʊ radius pʊ-tɔbʊʊ cɛnzɩ tɔʊʊ tɛ.
Pʊtɔma kalʊʊ
Wɛɛ kpeɣʊʊ tɔm kɛ ñʊʊ siŋ ŋgʊ kɩwɛ kpaɣ 0 ŋtalɩ 1. Yee ñʊʊ ŋgʊ kɩkpaɣla, mbʊ ɖɔɖɔ ɖʊzɩm pɩzɩɣ kɩpaɣlɩ yaa ñʊʊ leleŋ ɖɔʊ, nɛ mbʊ ɖɔɖɔ wɛɛ paɣlʊʊ. Akpeɣ tʊmɩyɛ ɖɩtatɩɩ leɖɩta tʊʊzʊʊ tʊmɩyɛ tɩnaa cɔlɔ. Kpeɣʊʊ tʊmɩyɛ nɖɩ ɖɩpaɣlɩ lɔŋ lɔŋ kpaɣ kpaɣɖʊ 18 wɛɛ taa pɩtɩŋna yem kpɛlɛkɩtʊ yɔɔ kɔzɩ kɔzɩ putoyidaa aleɣya yɔɔ. Mbʊ yebina nɛ tʊʊzʊʊ tʊmɩyɛ tɩnaa ka ñʊʊ piŋ lɩmaɣzɩyɛ nɖɩ ɖɩ-yɔɔ kɛlɛ pɩkɔɔ pɩwazɩɣ hɔɔlɩŋ lɛɛŋ ndɩ ndɩ taa ɛzɩ ɛsɔkaɣ taa ɖɔnɛ kpɛlɛkʊʊ, liidiye hɔɔlʊʊ taa yaa kpɛlɩ kpɛlɛkʊʊ hɔɔlʊʊ.
Nondɔʊ yaa ŋgandɩyɛ
Mbʊ ɖɔɖɔ pɩtɛyʊ kɩna aŋganda lɛɛna yɔ lɛ kɩ-naŋgbaŋgɩŋ weyi ɛlɛ wɛ fekeduu yɔ. Kɩ-pɔ weyi patʊla yɔ ɩwɛ camɩyɛ kɛlɛʊ kɛlɛʊ nesi ñɩɩʊ taa. Mbʊ sɩŋnana cɩmʊ maɖʊ se ɛlɛɣzɩ lɛɛlɛɛ kɛ pɔŋ weyi ɛsɔɔla yɔ nɛ etee ɖɔɖɔ lɔŋ lɔŋ wendu ndʊ ɛsɔɔla teu yɔ. Weyi ɛyaɣ ŋgandɩyɛ ndɖɩ yɔ, payaɣ-ɩ se ŋgandɩyɛ yayʊ yaa nɔndɔʊ yayaa.
Bob Dylan
Palʊla Bob Dylan kɛ agoza fenaɣ kɩyakʊ 24 wiye pɩnaɣ 1941 Minezotaa tɛtʊ taa, Etazuunii taa. Ɛ-hɩɖɛ siŋŋŋ kɔyɔ Robert Allen Zimmerman. E-hendu tewu hɩɖɛ yɔ Bob Dylan. Ɛwɛna hɩla kɩsɛsɛna ndɩ ndɩ nɛ a-taa kɔyɔ: Elston Gunnn, Blind Boy Grunt, Zimbo, Zimmy, Lucky Wilbury, Boo Wilbury, Elmer Johnson, Sergei Petrov, Jack Frost, Jack Fate, Willow Scarlet, Bob Landy, Robert Milkwood Thomas nɛ Tedham Porterhouse. Ɛ-tʊma ɖɔ yem sakɩyɛ nɛ a-taa kɔyɔ: ɛkɛ kpalahʊwa lʊyʊ, wendu luɖu yaa tɩ-mayʊ, ɛkɛ ɖɔɖɔ tɔm ɖɛzɩyʊ yaa nɔɔyʊ yɔɔ aseɣɖe tɔm heyiyu, soo maɖʊ, kɛgɛdaɣ tɛ mayʊ yaa lɩzɩytʊ tʊmɩyɛ laɖʊ nɛ keɣsi maɖʊ. Bob Dylan kɛna Amerika tʊ. Pɩnzɩ 1960 taa kɛ ɛkɩla labʊ ɛ-tʊma sɔsɔna labʊ. Ete hendu natʊyʊ ɛzɩ hendu lɛɛtʊyʊ yɔ, tɩhɛzɩ ɛyaa laŋga pazɩ nɛ peyele you ŋgʊ poyowaɣ Fɩyɛtɩnaam taa nɛ ñamñam lakasɩ sakɩyɛ alɩwaatʊ ndʊ tɩ-taa yɔ.
Niwu Mɛksikii
Niwu Mɛksikii kɛna Etaazuunii ɛjaɖɛ taa tɛtʊ cikpetʊ natʊyʊ. Nɛ Etazuunii ɛjaɖɛ ɖɩnɛ ɖɩ-taa lɛ ajɛya cikpena naayɛ nɩɩnɩwa kpɛndɩna nɛ aɖʊ nɔɔ nɛ awɛɛ ɛjaɖɛ kʊɖʊmɖɩyɛ taa kpaɩ. Etaazunii tɔbʊʊ nɛ kabɩyɛ taa se ajɛya kɩkpɛndʊʊ.
Halʊ yɔɔ lʊbɩyɛ lɩmaɣzɩyɛ (féminisme)
Paa-ñɩŋa alɩwaatʊ wayi lɛ, halaa naɣ se papazɩ-wɛ haʊ tʊmɩyɛ labʊ waɖɛ ɖɔɖɔ ɛzɩ abalaa yɔ, patʊlɩ-wɛ nesi tɛɛ kɩlabɩm tʊma, ɛlɛ pɩtala lɔŋ, ɖomaɣ fenaɣ kɩyakʊ 10. Pehiɣ paɖɩŋ kajalaɣ ɛyʊtʊ ŋgbɛyɛ nɔɔ yɔɔ ɖɛyaa ɖɩlɩzɩyɛ tɔm ɖeɖe Luxemboug, nɛ pamazɩɣ lɛɣzɩtʊ mbʊ pɩlɩna pa-tʊma labʊ cɔlɔ, patʊlɩ tɔɔnasɩ ɖɩtɔyɛ faalɛ.
Cɩtɔ
Cɩtɔɔ wɛ tam nabʋlɛ taa hayʋ wɛɛ nɛ pɔɔyaɣ ñɛwɛɛ ɖɔɖɔ. Pɔɔyasɩ wɛ ndɩ ndɩ ɖɔɖɔ. Faɖam pɔɔyaɣ wɛɛ nɛ piyee pɔɔyaɣ ñɛwɛɛ. Piyee naalɛ pɔɔyaɣ wɛɛ nɛ canta pɔɔyaɣ ñɛwɛɛ. Nɩɩnʋwa pɔɔyaɣ wɛɛ nɛ mɩnʋʋ pɔɔyaɣ ñɛwɛɛ. Pʋ-wayɩ lɛ, taŋga pɔɔyaɣ wɛɛ. Liidiye kɛna mbʊ Aristote yaɣ se: kɩgaʊ ñɩm kʊɖʊmɩm yɔ; tɔsʊʊ kpou nɛ palakɩna tʋmɩyɛ ndɩ ndɩ tada nʋmɔʋ taa. Ɖeɖe nɛ sɔnɔ alɩwaatʊ ɖɔɖɔ mbʊyɔ, Aristote lɩmazɩyɛ ɖɩnɛ ɖɩwɛ mbʊ ɛlɛ pʊɖʊkʊna hɔɔlɩŋ nɩɩyɛ pazɩ. Palɩza mbʊ pɩtaɣna ñɩɣlɩm pɔɔyasɩ ɖeke yɔ. Ñɩm yaa kobo wɛnaʊ waɖɛ nɖɩ, komina tɩna pi-tikila nɛ liidiye pɩsɩ mbʊ pɩwɛ ɛjaɖɛ paɣtʊ taa yɔ. Ajɛya sakɩyɛ nɩna ɖama nɛ aɖʊ paɣtʊ kʊɖʊmtʊ nɛ atɔkɩ liidiya kʊɖʊma se pɩsa nɛ ayakɩ ɖama wondu nɛ awɛna ñɩm kʊɖʊmɩm. Liidiye kɛna wonu ŋgʊ pakpakʊ nɛ pɛhɛyɩna tʊmɩlaɖa kɛ ɖoli nɛ alɩwaatʊ natʊyʊ taa yɔ. Pɩtɩŋna paɣtʊ yɔɔ lɛ, pɔyɔɔdʊ ɖama nɩnaʊ liidiye kɩkpɛndʊ tɔm. Piyele mbʊ palakɩna-ɖi yɔ lɛ, nabʊyʊ yɔɔ hɛyʊ yaa kɩmɩyɛ naɖɩyɛ hɛyʊ. Kobo tʊŋ tʊma sɔsɔna naatozo: ɖama nɩnaʊ liidiye kɩkpɛndʊ tɔm. Cɩnɛ pakpakʊ liidiye nɛ pɛhɛyʊ kɩma yaa pawana cɛyɩtʊ natʊyʊ. Nabʊlɛ taa lɛ kobo kɛna tɔsʊʊ kpou ŋgʊ kɩhaɣ ɛyʊ yaa ɛjaɖɛ kɛ yʊŋ yɔ. Kpaagba taa lɛ, liidiye kɛna ɖama nɩnaʊ ñɩm kpou kʊɖʊmʊʊ, nɛ peeɖe panɩʊna ɖama nɛ palakɩ liidiye akɔntana. Liidiye yʊŋ yaa ɖɩ-wazaɣ lɩɣna lidau ŋgʊ ɖɩ-tɔɔya wɛna ɖɩ-yɔɔ yɔ nɛ ɖoŋ weyi liidiye nɖɩ ɖɩwɛna kɩlɛɛzɩŋ ɖeɖe yɔ. Liidiye wazaɣ wɛ hɔɔlɩŋ sakɩyɛ taa: samaɣ taa, politiki yaa manzʊmalɩ hɔɔlʊ taa, ɛyʊ yʊʊ taa maɣzɩm taa, paɣtʊ lɩzʊ yaa ɖɔɖɔ tɔsʊʊ hʊʊ hɔlɩŋ. Ñam ñam alɩwaatʊ taa yaa alɩwaatʊ ndʊ ɛyaa ɛɛtasʊ lidaʊ wɛnaʊ kobo nakʊyʊ yɔɔ yɔ, papɩzʊ polu liidiye pɔɔyasɩ nasɩyɛ se pɩwazɩ. Liidiya wɛ ndɩ ndɩ. Ɖooo lɛ, pɩɩkɛna pɔɔyasɩ, hasɩ kela yaa lɩm tɛɛ tɛtɛ kpɩna naayɛ ñɩna, kalɩhundu yaa ɖɔɖɔ paaŋ pasakɩ camɩyɛ. Ɖeɖe nɛ sɔnɔ yɔ, ñɩɣtʊ kɛ pakɩlɩɣna liidiye ciŋgbiliŋ kɛ lubunau. Ɛlɛ paɖʊ nɔɔyʊ yaa nabʊyʊ tɛ kɩlɛmʊ kɛ pɔɔyaɣ ŋga kɔyɔɔ. Liidiye hatʊ ñɩnɖɛ ɖɔɖɔ mbʊ yɔ, palɩzʊ aŋjaʊnaa nabayɩ kɛ tɩ-yɔɔ.
Siuu siuu tɛ Krɩstʊ samaɣ
Siuu siuu tɛ Krɩstʊ samaɣ yaa cɔɔcɩ naa tomnaɣ kʊyʊmaɣ, kpeɣluu cɔɔcɩ naa sakɩyɛ kedeŋga taa, pʊ-tɔbʊʊ cɔɔcɩ naa mba papɩɣyʊʊ Ɛsɔ tɔm kpɛlɛkʊʊ tɛ kajalaɣ paɣtʊ lʊbɛ tɔm yɔɔ yɔ pɩlɩna Krɩstʊ tɔm yɔɔ, paɣtʊ ndʊ paamawa yɔ tɩ-yɔɔ. Siuu siuu Krɩstʊ tɔm (krɛkɩ kʊnʊŋ taa lɛ,Ὀρθοδοξία, pʊ-tɔbʊʊ se lɩmaɣzɩyɛ ɖeyi ɖeyi) yɔɔdʊʊ se palɩna kpaagbaa kɛ kajalaɣ Krɩstʊ cejewa wena alɩna Yeesuu apostolowa cɔlɔ kɛ wɩsɩ ɖɩlɩyɛ taa ageeta taa kɛ Roma Ampiiri taa. Cɔɔcɩ naa pɛkpɛnda lʊbɛ nɛ pa-taa peeɖe nabayɛ tɔŋ se palɩna keekee apostolo nɔɔyʊ cɔlɔ, yaa Ɛsɔ tɔm susiyu nɔɔyʊ cɔlɔ kɛ kpaɣɖʊ kajalaɣ ñɩŋʊ taa, Constantinople siuu siuu cɔɔcɩ ŋgʊ apostolo André sɩ ki-kiɖe yɔ, Alexandrie cɔɔcɩ nɛ Afrika kpeekpe ŋgʊ Marc tɩna ki-kiɖe yɔ, Antioche ñɩŋʊ nɛ Wɩsɩ Ɖɩlɩyɛ ñɩmba tɩŋa, papa lɛ apostolo waa Petro nɛ Paul sɩna paba, apostolo Jacques ñasɩɩ Jerusalem siuu siuu cɔɔcɩ, apostolo André ñasɩɩ Georgie cɔɔcɩ, Chypre ñɩŋʊ ñɛwɛɛ kʊkʊ lɛ Paul ñasɩna-kʊ nɛ Krɛɛsɩ ñɩŋʊ wɛɛ Paul tʊlɩna-kʊ. Cɔɔcɩ naa mba pɛwɛɛ sakɩyɛ Krɩkɩ kɩbɩnʊʊ ageeta taa, pʊ-tɔbʊʊ Mediteranɛɛ wɩsɩ ɖɩlɩyɛ kɛdɛŋa taa kiŋ:
Siŋŋ ñʊŋ (tʊʊzʊʊ)
Tʊʊzʊʊ hɔɔlʊʊ taa lɛ, siŋŋ ñʊʊ kɛ ñʊʊ mayaɣ ŋga pama-kɛ mbilim. Siŋŋ ñʊŋ ñɔɔ pɩlɩna ɛzɩma pɛkɛdaɣ tɔm ndɩ ndɩ siŋŋ lɩzɩtʊ hɔɔlʊʊ taa ɛlɛ tɩcaɣ ndɩ nɛ ndʊ keekee masɩ nzɩ ɖooo paalakaɣ-sɩ nɛ tʊmɩyɛ Eudoxe Cnide cɔlɔ kpaɣɖʊ 4 alɩwaatʊ taa pʊcɔ palʊlʊʊ Yeesuu krɩstʊ. Kɛlɛ pasɩm siŋŋ ñʊŋ tɔbʊʊ nɩɣ tɔm pɩtatɩɩtalɩda kpaɣɖɩŋ sakɩyɛ kɔyɔ pɩtɩŋna Dedekind nɛ Cantor nɛ Méray pamatʊ yɔɔ.
Francis Drake
Francis Drake kɛ Aŋgɩlɩtɛɛrɩ ɛjaɖɛ taa ɛyʊ. Palʋla-ɩ pɩnaɣ 1540 ñɩŋga taa mbʋ yɔ. Palʋla-ɩ Tavistɔki tɛtʋ taa nɛ ɛsɩ kɔlaɣ fenaɣ kɩyakʋ nɛɛlɛ ñɩŋgʋ wiye, pɩnaɣ 1596 ñɩnga taa. Francis Drake ɛnɛ, ɛkɛ hɔzɩŋ nɛ mɛlɛnaa sayʋ sɔsɔ nɔɔyʋ. Ɛkɛ ɖɔɖɔ, ajɛya ndɩ ndɩ taa cɔyʋ sɔsɔ nɔɔyʋ siŋŋ nɛ ewokina ɛsɩyɛ egbena ajɛya ndɩ ndɩ taa.
Francis Drake lʋba siŋŋ se kedeŋga kpeekpe yɔɔ ajɛya ɛlɩɩ a-yomiye taa nɛ paa ɛjaɖɛ nɖɩ lɛ, ɖɩwɛɛ ɖɩ-tɩ yɔɔ. Ɛkɛ ɖɔɖɔ politiki laɖʋ nɛ manzʊ malɩ ɛyʊ sɔsɔ ɛ-ɛjaɖɛ taa. Ɛcɔ tɛtʋ ilemiye nɛ mɛlɛ pɩnzɩ 1577 nɛ 1580 ñɩnzɩ taa. Francis Drake caa kɛkɛ wiyaʋ nɛ e-ɖoo ñɛkɛ abiɖe nɛ payaɣ-ɩ se. Mary Mylwaye. Payaɣ ɛ-halʊ se Elizabeth Sydenham. Anɩza kʋdɔŋ kpana Francis Drake nɛ ɛsɩbɩna-kʋ kɔlaɣ fenaɣ taa pɩnaɣ 1596.
Ɛndɩ
Laŋ nɛ ɛ-taa wondu
=Ɛyaa hukuu huuu mbʊ yɔ= =Tɔsʊʊ= =Samaɣ=
Abeti Masikini
Abeti Masikini kɛna Koŋgo ɛjaɖɛ taa hendu teyu sɔsɔ nɔɔyʊ nɛ palʊla-ɩ kamɩŋ fenaɣ kɩyakʊ nakʊ ñɩŋgʊ wiye pɩnaɣ 1954 kɛ tɛtʊ ndʊ payaɣ-tʊ se Stanleyivilli yɔ kɛ Kisaŋginii, Koŋgoo ɛjaɖɛ taa. Ɛsɩbɩna pɩcɛɛɖɛ kʊdɔŋ kɛ salaŋ fenaɣ kɩyakʊ 28 pɩnaɣ 1944 kɛ Fransɩ ɛjaɖɛ taa ɛwɛna pɩnzɩ 39. Koŋgoo ɛjaɖɛ ñʊʊdʊ kacalaɣ ñɩnʊ payaɣ se Jean-Pierre Finant (1922-1961) nɛ ɛnʊ lʊlɩna Abeti Masikini.
Ñɩɣlɩm tɔʊʊ
Mala yaa mamacɩɣɖɛ kɛ payana nɛ fransɩ kʋnʋŋ taa size (charbon), nɛ n̄ɩɣlɩm wondu lɛɛkʋ ŋgʋ paya-kʋ size tiyama nɛ sakɩyɛ yaɣ-kʋ nɛ fransɩ kʋnʋŋ taa size "diamant" yɔ, pɛkɛ ɖɔɖɔ n̄ɩɣlɩm tɛtʋ wondu wazaɣ n̄ɩndʋ. Ɖɔɖɔ lɛ, ɖɔm ɛzɩ payaʋ size "sel" nɛ fransɩ kʋnʋŋ taa yɔ, kɛ ɖɔɖɔ n̄ɩɣlɩm tɛtʋ wonuu. N̄ɩɣlɩm tɔɔʋ yaa n̄ɩɣlɩm ɖihuyiye kɛna n̄ɩɣlɩm kpɛm yaa sakɩyɛ lone taa ɖenɖe pɩkɛ n̄ɩɣlɩm kan̄aɖa yaa n̄ɩɣlɩm wɛɖʋ yɔ.
Wole Soyinka
Palʋla ɖajaa Wole Soyinka hasɩyaɖɛ fenaɣ kɩyakʋ hiu nɛ naadozo ñɩŋʋ wiye, pɩnaɣ 1934 taa. Palʋla-ɩ Naajeeriya ɛjaɖɛ taa, Abeokuta tɛtʋ taa. Wole Soyinka kɛ takayɩsɩ mayʋ sɔsɔ kpem. Halɩ paha-ɩ takayɩsɩ maʋ samtʋ nimiye pɩnaɣ 1986 ñɩŋa taa. Afrɩka tɛtʋ taa, pʋ-tɔbʋʋ se ɛyaa kɩkpɛdaa takayɩsɩ mayaa tɩŋa payɩ taa lɛ, Wole Soyinka pacalɩ haʋ takayɩsɩ maʋ samtʋ nimiye ńɖɩ. Takayɩsɩ mayʋ, Wole laba e-sukulinaa sɔsaa Ibadan tɛtʋ taa nɛ Leeds ñɩndʋ taa. Ibadan tɛtʋ wɛ Naajeeriya ɛjaɖɛ taa. Piyele Leeds tɛtʋ ñɛwɛ Aŋgletɛɛrɩ ɛjaɖɛ taa. Takayɩsɩ mayʋ sɔsɔ Wole Soyinka tɛma e-sukulinaa sɔsaa ḿba labʋ lɛ, ɛpaɣzɩ labʋ tʋmɩyɛ, tʋmɩyɛ ɖɩlaɖɛ nɖɩ payaɣ se « Royal Court Theatre » yɔ ɖɩ-taa. Royal Court Theatre tʋmɩyɛ ɖɩlaɖɛ wɛ Lɔndrɩ tɛtʋ taa Aŋgletɛɛrɩ ɛjaɖɛ taa. Pʋ-wayɩ lɛ, takayasɩ mayʋ sɔsɔ, Wole Soyinka tʋlɩ tanaŋ nɛ aleɣya ndɩ ndɩ pɩlɩŋ ndɩ ndɩ ɛ-ɛjaɖɛ Naajeeriya taa. Ɛzɩ aleɣya pɩlɩʋ ŋgʋ payaɣ se « Masks drama troupe » yɔ. ɛtʋlɩ-kʋ pɩnaɣ 1960 ñɩŋa taa. Pʋ-wayɩ lɛ, Wole Soyinka la tʋma ndɩ ndɩ Ibadan nɛ Ife nɛ Legɔsɩ pɛ-tɛtʋ taa sukulinaa sɔsaa taa. Ɛɖʋ politiki ŋgbɛyɛ naɖɩyɛ Ibadan sukuli sɔsɔʋ taa pɩnaɣ 1952 ñɩŋa taa. Payaɣ ɛ-ŋgbɛyɛ ńɖɩ se « The Pyrate ». Ɛ-ŋgbɛyɛ ńɖɩ ɖɩ-tamaɣ kɛlɛ se, ɖɩlʋ nɛ Naajeeriya ɛjaɖɛ lɩɩ yomiye taa nɛ ɖɩwɛɛ ɖɩ-tɩ yɔɔ. Takayɩsɩ mayaa sɔsaa panɛ, Aimé Césaire nɛ Léopold Senghor pama takayɩsɩ sakɩyɛ Afrɩka ajɛya tɩ-yɔɔ wɛʋ lʋbɩyɛ nʋmɔʋ taa. Pama pa-takayɩsɩ taa nɛ pɔyɔɔdʋʋ se pʋwɛɛ se Afrɩka ajɛya ɛlɩɩ yomiye taa. Kɛlɛ, Wole Soyinka ñɔtɔŋ se, pɩtaasɩɩna kɔkɔɖɛ yabʋ yem se, pʋwɛɛ se Afrɩka ajɛya ɛlɩɩ yomiye taa, ɛlɛ, pʋwɛɛ se, akʋyɩ asɩŋ a-naŋgbanzɩ naalɛ yɔɔ nɛ alʋ siŋŋ nɛ akaɖɩna Anasaayɩnaa. Palaba kedizaɣ sɔsɔ nakɛyɛ Ugandaa ɛjaɖɛ taa sukuli sɔsɔʋ ŋgʋ payaɣ se « Makerere » yɔ kɩ-taa pɩlɩɩna Afrɩka ajɛya tɩ-yɔɔ wɛʋ nʋmɔʋ taa. Pɩnaɣ 1962 taa palaba kedizaɣ ŋ́ga. Takayasɩ mayʋ sɔsɔ Wole Soyinka kowoba kedizaɣ ŋ́ga ka-taa. Kedizaɣ ŋga ka-taa ɛñɩɣ nesi kpem se pʋwɛɛ se Biafra ɛwɛɛ kɩ-tɩ yɔɔ. Ɛ-lʋɖɛ ńɖɩ, ɖɩ-yɔɔ pakpa-ɩ nɛ paɖʋ-ɩ salaka ɛ-ɛjaɖɛ Naajeeriya taa kpaɣ pɩnaɣ 1967 nɛ puwolo pɩsɩɩna pɩnaɣ 1969 ñɩŋa taa.
Ɩyɔdɩ
Ɩyɔdɩ kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 53 nɛ yʊsaɣ ñɩŋa yɔ I. Ɛ nɛ kɩlɔrɩ waa po-lone ɖoli kʊyʊm. Pʊtʊ ɛnʊ ɛtɔtɔyɩ ɛjaɖɛ taa yem, nɛ ɛkɛ 47 tʊ tɛtʊ pɔɔɖɛ taa. Ɖɔɖɔ ɛzɩ kɩlɔrɩ wondu lɛɛtʊ yɔ pana-ɩ lɛ ɛwɛ ɛzɩ kɔtɩɩ waa naalɛ yɔ I2 kɛlɛ paya-ɩ se ɩyɔdɩ naalɛ tʊ, ɛkɛ ñɩɣlɩm pɩyʊ caʊʊ, fefeku ñɔsɩ wɛ yuulee cɛzʊʊ sɛmɩŋ.
Zɔɔrdaanii
Pamaza Zɔɔrdaanii ɛjaɖɛ ɖɩnɛ ɖɩ-walanzɩ lɛ, panaa se ɖɩ-walanzɩ talɩ 89 342 km2 nɛ ɖenɖe lɩm wɛɛ yɔ, peeɖe takɩlɩ ɖɔʊ nɛ pɩmaɣna ɛzɩ 0,8 % yɔ. Ɖooo pɩnaɣ 2015 taa pakalɩ kɩgalʊʊ kɛ ɛjaɖɛ ɖɩnɛ ɖɩ-taa lɛ pana ɛyaa ɛzɩ 9 531 712 yɔ. Ɛjaɖɛ ɖɩnɛ ɖɩ-taa yee pakalɩɣ ɛyaa km2 taa kɔyɔ, panaɣ-wɛ ɛzɩ 107 yɔ. Agoza fenaɣ 25 pɩnaɣ 1946 kɛ ɛjaɖɛ ɖɩnɛ ɖɩmʊ ɖɩ-tɩ yɔɔ wɛʊ. Payaɣ Zɔɔrdaanii kewiyaɣ ñʊʊdʊ kɩfalʊ se Abdalla II nɛ komina ñʊʊdʊ yɔ Hani al-Mulki. Kʊnʊŋ ŋgʊ pakɩlʊʊ yɔɔdʊʊ ɛjaɖɛ ɖɩnɛ ɖɩ-tɛ komina tʊma taa nɛ pawɩlʊʊ-kʊ sukulinaa taa ɖɔɖɔ yɔ, ŋgʊ lɛ araabʊ ɛlɛ aŋgilisi ñɛkɛna kʊènʊŋ ŋgʊ paanɩ ɛkɩlɩɣ yɔɔdʊ sukulinaa taa nɛ aseela tʊma taa yɔ. Ɛjaɖɛ ɖɩnɛ ɖɩ-taa tɛtʊ sɔsɔtʊ payaɣ se Amaanɩ nɛ ndʊ tɩkɩla walanzɩ ɖɔɖɔ. Yee ɛyʊ ɛsɔɔlaa se ɛyaa nɔɔyʊ kɛ kaŋgalafu yɔɔ ɛjaɖɛ ɖɩnɛ ɖɩ-taa kɔyɔ, pɩkɛna-ɩ kɩjɛyʊʊ se ɛma +962 ɛ-tɛ kaŋgalafu kpata yɔɔ pʊcɔ ŋɛ ɛɛma pɩtɛ ɛyʊʊ kaŋgalafu nimaɣ mayaɣ. Liidiye nɖɩ pɔtɔkɩ-ɖɩ peeɖe yɔ payaɣ-ɖɩ se tiinaarɩ zɔɔrdaanɩyɛ.
Rɛnɩyɔm
Paalakɩ rɛnɩyɔm nɛ tʊmɩyɛ pʊɖɔɔ piŋ mbʊ pʊyɔɔ yɔ ɛtɔtɔyɩ nɛ ɛcaɣ liidiye piŋ (Pɩnaɣ 2013 alɩwaatʊ taa lɛ payakaɣ-ɩ liidiye 3200 $ kɛ kilo kʊyʊmʊʊ yɔɔ, nɛ palakaɣ-ɩ nɛ tʊmɩyɛ ɛsɔdaa lɔɔɖa ɖeɖe pɩɩkɛ lɛɛtʊ laɣsɩ. Pɩɖɩyɩ lɛ patɩɩ lɩzɩ-ɩ mɔlɩbdɛnɩ mʊzʊʊ taa kɛ ñɔsɩ tʊma sɔsɔna taa, peeɖe lɛ ɛkɛ mʊzʊʊ pʊtʊ cikpelu weyi ɛwɛ kpʊzɩyɛɛ yɔ kɛlɛ rɛnɩyɔm tapazɩ ɛɖɔɔ ñɩɣlɩm tɛtʊ naa lalaa taa, ɛwɛ cazʊ cazʊ.
Akon
Akon tɔbʊ kɛlɛ nɛ aŋgilisi taa se: weyi paɖʊ-ɩ salaka yɔ. Yee ɛkpaɣ hɩɖɛ nɖɩ yɔ, pɩtɛkɛ yem; paaɖɩɣ-ɩ salaka ɖɔɖɔ mbʊ pʊ-yɔɔ ɛɛmɩla lɔɔɖɩyɛ nɛ pakpa-ɩ. Salaka taa peeɖe kɛ ɛɛwɛɛ (pɩnzɩ naatozo) nɛ ɛnɩɩ pɩ-taa nɛ ɛpaɣzɩ ɛ-tɩlɩtʊ wɩlʊ. Hendu ndʊ ndʊ etewaɣ yɔ ɛɖʊ-tʊ ñɩɣyʊ yɔɔ ɛcɛlɩ ŋgbɛyɛ nɖɩ payaɣ-ɖɩ se SRC/Universal yɔ nɛ ɖɩlɩzɩ ɛ-tɛ kacalaɣ tataɣ, Trouble, pʊtɔbʊ se: cɛyɩtʊ mɩsɩkum fenaɣ 29 pɩnaɣ 2004.
Kolaɣ
Kajalaɣ taa lɛ, kondolokonaa tɛɛ kɛ pamaɣwaɣ nɛ pɩwɛʊ kolaɣ tɩyɛ. Pʊkɔɔ lɛ, papazɩ kɛ maʊ ɖɔɖɔ kɛ kuduyuŋ nɔnɔsɩ ɖʋʋ ɖeɖe, pɔɔyɩŋ nɛ mondola ɖɔɖɔ. Kolaɣ pɩsa lɛɛlɛɛ alɩwaatʋ tʋnɛ tɩ-taa kɛ lɛɣtʋ siŋŋ pɩlɩɩna kuduyuŋ maʊ ɖeɖe.
Ɖooo caanaʊ taa kɛ Roma tɛtʊ taa lɛ, kolaɣ kaakɛna acana wonu nakʊyʊ nɛ pɩɩkɛna ɖɔɖɔ kuduyuŋ maʊ taa mbʊ pɩkɛna kajʊka nɛ mbʊ pɩwɛɛ se pɔcɔŋna nɛ pɔtɔzʊʊ pʊyɔɔ yɔ. Pʊ-yɔɔ kɛ pama kuduyuŋ sɔsɔŋ nɩɩyɛ kɛ kolaɣ tɩyɛ nɛ pɔtɔzʊ lakasɩ nazsɩyɛ yɔɔ. Payaɣ kacalaɣ ñɩŋga se karusɛlɩ wabɩtʊ kolaɣ, lɛɛka se ɛsɔtaa tɩŋga wabɩtʊ kolaɣ nɛ kpaagba ŋga kɔyɔ yɔɔ kandʊ kolaɣ.
Wikipediya
Ɛntɛrnɛtɩ kɩjaŋ www.wikipedia.org taa yasʋʋ, pɩwɩlɩɣ Wikipediyaa hɔɔlɩŋ weyi ɛyaa kɩlɩɣ tɔm maʋ yɔ
Tamasɩ lɛɛsɩ
=Kɩ-taa tɔm=
Sukuli wɩlʊʊ taa
=Tɔsʊʊ ɖoŋ=
Hasɩyɔm
Pɩkɔma pɩnaɣ 1994 lɛ, kpɛlɩ kpɛlɛkʊʊ tɛ kedeŋga kpeekpe nɩnaʊ ŋgbɛyɛ (UICPA) tɔ se payaa pʊtʊ 108 se hasɩyɔm (nɛ yʊsaɣ mayaɣ kɔyɔ Hm) pɩlɩna Otto Hahn yɔɔ mbʊ pʊyɔɔ yɔ paatɛma maɣzɩɣ ottohahnium nɛ ɛlɛ tɛ yʊsaɣ mayaɣ kɔyɔ Oh, ɖɔɖɔ ɛzɩ pʊtʊnaa lalaa mba Hahn nɛ Lise Meitner (meitnerɩyɔm) patɩŋɩɣ ɖama wayɩ kɛ kpɛlɩ kpɛlɛkʊʊ tɛ kpata taa yɔ, nɛ pʊɖʊʊ hɩɖɛ pɛ-tɛ natʊ tɔm, mbʊ pʊyɔɔ yɔ pɩɩkɛna waɖɛ paa nayʊ weyi lɛ, se ɛpɩzɩɣ ɛha ɛ-hɩɖɛ pʊtʊ weyi ɛna yɔ.
Ɛndɩ caanaʋ tɔm
Kpaɣ alɩwaatʋ ndʋ Ɛɛndɩ ɛjaɖɛ wɛ ɖɩ-tɩ yɔɔ yɔ nɛ sɔnɔ you ɛɛtɛŋ ɛjaɖɛ ńɖɩ ɖɩ-taa. Ɛjaɖɛ ńɖɩ nɛ Pakisitaanɩ ɛjaɖɛ pakʋyʋʋna ɖama yɔɔ nɛ pɩfɛyɩ tɛm. Yoŋ naadozo mpilim tɛmɩna lɩʋ ajɛya naalɛ ana a-hɛkʋ taa. You kajalaɣ n̄ɩŋgʋ laba pɩnaɣ 1947 nɛ puwolo pɩsɩɩna pɩnaɣ 1949 n̄ɩŋga taa. You kɩlɛlʋʋ n̄ala pɩnaɣ 1965 taa nɛ tozo n̄ɩŋgʋ n̄ala pɩnaɣ 1971 n̄ɩŋga taa. Politiki ŋgbɛyɛ nɖɩ payaɣna anasaayɩ taa se "Parti du Congrès" yɔ ɖiyouna Ɛɛndɩ ɛjaɖɛ n̄ʋʋdʋ weyi payaɣ se Gandhi yɔ ɛ-yɔɔ. Politiki ŋgbɛyɛ ńɖɩ, sʋsɔ weyi payaɣ se Nehru yɔ, ɛnʋ lɩzɩna-ɖɩ. Nehru kɛ Ɛɛndɩ ɛjaɖɛ taa kajalaɣ tʋ weyi ɛkɛ ɛjaɖɛ ńɖɩ ɖi-kewiyaɣ nɔɔyɔɔ tʋ yɔ. Ɛsɔ sɛtʋ aŋgba you ɖɔɖɔ n̄ɛwɛ Malɩŋ nɛ Ɛɛnduu waa pɛ-hɛkʋ taa. Pɩnaɣ 1992 taa you ŋ́gʋ kɩlɩ aŋgba ana a-hɛkʋ taa. Pɩnaɣ 2002 n̄ɩŋga taa you ŋ́gʋ kɩtasɩ lɩʋ ɖɔɖɔ a-hɛkʋ taa.
George Eliot
Tɛyɛ yɔɔ aleeya ɖaɣ sɔsɔɣa ŋga ka-taa paawɛɛ yɔ mbʊ hana George Eliot nʊmɔʊ nɛ ɛpaɣzɩ takayɩsɩ kalʊʊ nɛ pɩkɩlɩna Walter Scott nɛ Shakespeare. Ɛwɛna pɩnzɩ 13 lɛ powona-i sistaanaa tɛ sukuli nakʊyʊ taa se ɛkpɛlɛkɩ fransɩ tɔm nɛ peeɖe ɛkala Pascal takayasɩ camɩyɛ nɛ ɛtɩlɩ-ɩ ɖeu. Sukuli ŋgʊ kɩ-taa kɛ ɛsɔ tɔm lɛɛza-ɩ.
Darmɩsɩtatɩyɔm
Kamɩŋ fenaɣ kɩyakʊ 9 pɩnaɣ 1994 palaba pʊtʊ ɛnʊ kajalaɣ ɖeɖe pɩtɩŋna Peter Armbruster nɛ Gottfried Münzenberg, pɩtɩŋna panaza pʊlɔŋ 208 tɛ ŋñɩɩ kɔtɩɩ waa nɛ nɩkɛlɩ 62 nazɩyʊ sɩɣlɩyaa, kɛlɛ wɩlɩyʊ sɔsɔ Sigurd Hofman kɛ nazɩyʊ sɩɣlɩyaa yuŋ ñmba sukuli taa kaaɖɛna-wɛ nɔɔ (Gesellschaft für Schwerionenforschung, GSI) Darmstadt Caama ɛjaɖɛ taa.
Molécule
Ɖoŋ weyi pʋtɔyɩna-ɩ yɔ, ɛnʋ lakɩna nɛ pʋyʋ kɔtɩɩɩ waa kpɩtɩɣna ɖama. Ɖoŋ ɛnɩ, ɛ-taa nɩɩyɛ kɔyɔ : mbʋ payaɣ se hɩdrɔzɛnɩ waa yɔ, pɛ-tɛ kɩtamsɩnaʋ nɛ van der Waals waa tɛ kɩtamsɩnaʋ.
Francisco da Goya
Francisco José de Goya Lucientes yaa Francisco de Goya kɛ Ɛsɩpaañɩ ɛjaɖɛ taa tʋ. Palʊla-ɩ kɛ lakɩŋ fenaɣ kɩyakʊ 30 ŋgʊ wiye pɩnaɣ 1746 kɛ Fuyandetodosi egeetiye taa kɛ Ɛsɩpaañɩ kewiyaɣ taa. Fuyandetodosi egeetiye ɖɩnɛ, ɖɩñɔtɩna tɛtʋ ndʋ payaɣ size Saragosi yɔ kpam.
Francisco de Goya tʊma ɖɔ kamaɣ fɛyɩ: ɛkɛ anjaʋnaa nɛ sɩʊkpelasɩ lɩzɩyʋʋ sɔsɔ nɔɔyʋ. Ɛkɛ ɖɔɖɔ tɔlɩm tayʋ sɔsɔ nɔɔyʋ. Ɛkɛ saayʊ nɛ ɛlakɩ ɖɔɖɔ kafɩnta tʋmɩyɛ. Ɛ-kʊkʊyɩmɩŋ nɛ ɛkpɛlɛkɩtʋ tɩŋgɛ payɩ kɛ mbʊ yɔ, ɛ-haɖaa taa ɖenɖe paalʋla-ɩ yɔ peeɖe ɛcaɣ. Piyele Maadiriidi nɛ Itaalii lona taa kɛ ɛkɩla ɛ-tʊma labʊ.
Payaɣ Fransisco de Goya caa se José Benito de Goya y Franque, e-ɖoo kɔyɔ Gracia de Lucientes y Salvador nɛ piyele ɛ-tɛ asɛyʊ kɛlɛ Josefa Bayeu. Pɛwɛna pɩɣa kʊyʊmaɣ nɛ ŋga lɛ Francisco Javier Goya Bayeu. Ɛsɩba ɖomaɣ fenaɣ kɩyakʊ 16 ñɩŋgʋ wiye, pɩnaɣ 1828. Ɛsɩba Bordeaux tɛtʋ taa, Fransɩ ɛjaɖɛ taa.
Margaret Thatcher
Ɛjaɖɛ nɖɩ ɖɩ-taa lɛ hɔɔlʊʊ nakʊyʊ wɛɛ nɛ kɩkaɖʊ paɣtʊ kɩpɩndʊ yɔɔ kpam nɛ ɛnʊ kaakɛna kacalaɣ halɩ ñɩnʊ weyi ɛkɛ ɖɩ-nɔɔ yɔɔ ɖɛyʊ yɔ. Pɩtɩsɩɩna mbʊ yeke, kewiyaɣ ŋga ka-taa lɛ, ɛnʊ kɛŋna ɖɔɖɔ kacalaɣ halʊ weyi ɛkɛkomina nɔɔyʋ ɖɛyʊ kpaɣ agoza fenaɣ naanza pɩnaɣ 1979 pɩsɩɩna kamɩŋ fenaɣ 28 pɩnaɣ 1990. Margaret Thatcher tɛ alɩwaatʊ ndʊ tɩ-taa Kewiyaɣ kɩkpɛndaɣ ŋga ka-taa ñam ñam lakasɩ kaawɛ ɛlɛ ɛnʊ ñaɣna pana nɛ ɛpɩzɩ ɛɖʊ paɣtʊ natʊyʊ nɛ pɩwɛɛ hɛɛɛ.
Georges Brassens
Palʊla Georges Brassens kɛ aloma fenaɣ kɩyakʊ 22 wiye pɩnaɣ 1921 kɛ Sɛɛtɩ tɛtʊ taa Fransɩ ɛjaɖɛ taa nɛ ɛsɩ aloma fenaɣ kɩyakʊ 29 pɩnaɣ 1981 ɛɛwɛna pɩnzɩ 60. Ɛ-tʊmɩyɛ siŋŋŋ kɛlɛ keɣsi mabʊ yaa lubu, ɛkɛ ɖɔɖɔ kpalahusi lʊyʊ-wendu luɖu yaa tɩ-mayʊ, nɛ ɛyaa lala yɔɔ eseɣla tɔm kɛdɩyʊ yaa amaazɩyʊ. Ete hendu sakɩyɛ nɛ tɩɖɛ ɛzɩ 200 yɔ ɛlɛ ɛnaɣ nɔɔyʊ nɛ ɛlɛ makɩ-ɩ kitarɩ yaa aɖakaɣ cɩmʊʊ nɛ ɛnʊ teu. Hendu ndʊ ɛmaɣmaɣ eluki nɛ eteɣu yɔ tɩ-wayɩ lɛ, ɛkpakɩɣ de François Villon, Victor Hugo, Paul Verlaine, Paul Fort, Antoine Pol, yaa ɛzɩ Louis Aragon kɛɣsi nɛ eteɣu.
Hɔŋkɔŋ
Keteŋa kpeekpe taalɛ Niyuu Yɔrɩkɩ nɛ Lɔndrɩ wayɩ lɛ, Hɔŋkɔŋ tɛtʋ tɩŋʋna tɔsʋʋ nɛ ɛsɩndaa wobu tɔm taa. Pɩnaɣ 2014 taa pakalɩ ɛyaa kɛ tɛtʋ tʋnɛ tɩ-taa lɛ, pɛkpɛnda ɛyaa 7 234 800 nɛ tɩ-walanzɩ taa makɩɣna 1 104 km2. Payaɣ tɛtʋ tʋnɛ tɩ-taa tɔm hʋyʋ sɔsɔ tɛ takayaɣ taa mayʋ se Paul Chan Mo-po Rimsky Yuen. Tɛtʋ tʋnɛ tɩ-taa kʋnʋmɩŋ weyi pɔyɔɔdɩɣ komina tʋma taa nɛ pawɩlɩɣ-ɩ sukulinaa taa yɔ, ɩnʋ lɛ Englɩsɩɩ nɛ Mandarɛɛ.
PH
Mbʋ payaɣ se potansɩyɛɛlɩ Hɩdrɔzɛnɩ yɔ, pu-kumoɖe pamaɣ se ‘pH’. Pʋ-tɔbʋʋ se yee ɛyʋ ɛna ‘pH’ yɔ, pɩwɩlɩɣ se pɩkɛ potansiyɛɛlɩ Hɩdrɔzɛnɩ.
Ɩrɩdɩyɔm
Ɩrɩdɩyɔm kɛ kpɛlɩ kpɛlɛkʊʊ tɛ pʊtʊ weyi ɛ-ñʊʊ mayaɣ kɔyɔ 77 nɛ yʊsaɣ ñɩŋa yɔ Ir. Ɖooo pɩnaɣ 1803 kɛ pana ɩrɩtɩyɔm pɩtɩŋna Smithson Tennant yɔɔ Londre tɛtʊ taa, Angleterre ɛjaɖɛ taa, ɛ nɛ ɔsɩmɩyɔm kɛ caajaasɩ (ɩrɩdɩyɔm tɛ ɔsɩmɩyʊrɩ) alɩwaatʊ ndʊ poyola platɩnɩ nɛ platɩnɩ ñɩɣlɩm tɛtʊ kɩlɔrɩ siziŋ lɩm lɩm ɖoŋ ñɩmbʊ taa.
̩Ñɩmɩyɛ
Ɛzɩma ñɩmɩyɛ kpɩtɩɣ yaa kpoŋkpolonaa naalɛ nɛ ɖama ?
Ñɩmɩyɛ nɔɔ wɛ cʊŋŋ. Pasɩɣ-ɖɩ ɖɩ-nɔɔ yɔɔ kpoŋkpolo kajalaɣ ñɩŋgʊ yɔɔ. Pʊwayɩ lɛ, pakpaɣ hama nɛ paka ɖɩ-tɔbʊʊ yɔɔ nɛ ɖɩ-nɔɔ sʊʊ kpoŋkpolo kajalaɣ ñɩŋgʊ taa mɩɩɩ. Pɛwɛɛ kam yɔɔ nɛ ñɩmɩyɛ tɩŋa sʊʊ kajalaɣ kpoŋkpolo ŋgʊ nɛ ɖɩlɛdɩ. Ɖɩlɛdɩɣ lɛ, ɖɩtalɩ ɖɩsʊʊ kpoŋkpolo naalɛ ñɩŋgʊ taa ɖɔɖɔ mɩɩ. Pʊ-tɔbʊʊ se pakama kpoŋkpolo naalɛ ñɩŋgʊ kajalaɣ ñɩŋgʊ yɔɔ. Pɩlaba se kpoŋkpolonaa naalɛ mba patamnɩ ɖama lɛ. Ñɩmɩyɛ tɔʊʊ wala tayɩ. Yee mbʊ ɖɩ-tɔbʊʊ ɛɛsʊʊ kpoŋkpolo kajalaɣ ñɩŋgʊ taa nɛ pɩɩcandɩnɩ naalɛ ñɩŋgʊ. Ɖɩ-tɔbʊʊ ŋgʊ ki-ɖeke panaɣ kpoŋkpolo kajalaɣ ñɩŋgʊ yɔɔ.
Arikitiki Lɩŋamʊʊ
Teŋgu kʊnɛ nɛ Pasifiki Lɩŋamʋʋ pɛkpɛnda lɩm ɖɔɖɔ ɛlɛ pɩlɩna pɔɔ ŋga payaɣ se beriŋgi yɔ kɔyɔɔ. Lɩŋamʋʋ kʊnɛ kɩ-walanzɩ taa maɣna ɛzɩ 1 038 km2 yɔɔ nɛ ki-cukaŋ taa wɛ ɛzɩ mɛtanaa 4 000 yɔ. Arkitiki Lɩŋamʋʋ kʊnɛ lʊŋgɩyɛ taa lɛ nikaɣ sɔsɔ nakayɩ wɛ peeɖe kamaɣ fɛyɩ nɛ cɩkpɛndɩɣ ɖeke paa ɛzɩmtaa. Piyele nɛ yolim taa lɛ, ɖoluu ñɛwɛna paa ɖooye nɛ wɩsɩ ñɛwɛɣna ñaɣʊ yɔɔ paa ɛzɩmtaa.
François Hollande
François Hollande kɛ Fransɩ tʋ. Palʋla-ɩ kɩyɛɛna fenaɣ kɩyakʋ12 ñɩŋgʋ wiye, pɩnaɣ 1954 ñɩŋga taa. Ruwaŋ tɛtʋ taa nɛ tɩwɛ lɩm pɔɔ ŋga payaɣ se Sɛɛnɩ yɔ kɔ-cɔlɔ kpam Fransɩ ɛjaɖɛ taa. François Hollande hɩɖɛ kɩsɛzɛɛ kɔyɔ Gérard Georges Nicolae. Ɛlakɩ tʋmɩyɛ Fransɩ ɛjaɖɛ kewiyaɣ taa.
Pierre kiɖedeu kpaaŋ
Pierre kiɖedeu kpaaŋ maya sɔsa taa kpem kɔyɔ: Bramante, Michel-Ange, Maderno et Le Bernin. Paa kɔzɔɖɔ ŋgʊ ɛsɔ kpaaŋ sɔsɔʊ kʊnɛ kɩ-taa pakɩlʊ ɛyaa kɔyɔ pɛdɛʊ ɛzɩ 150 000 yɔ. Paziliki kʊnɛ kɩtɛkɛ Room tɛ diyosɛzɩ taa katedralɩ nakʊyʊ ɛlɛ Papa tɛ Kpaaŋ. Paziliki kʊnɛ kɩ-taa kɛ pepima Yeesu tɛ apostolo weyi payaɣèɩ se Simon Pierre yɔ. Room tɛtʊ kpeekpe taa lɛ Pazilikinaa sɔsɔ kpɛndɩ nanza nɛ kacalaɣ ñɩŋgʊ yɔ Saint-Jean-de-Latran nɛ Saint-Pierre tɩnaŋ nɛ pa-wayɩ kɛ Sainte-Marie-Majeure nɛ Saint-Paul-hors-les-Murs.
Baaba Maal
Pɩnaɣ 1990 ewoba Erɔpʊ taa lɛ ɛkatɩ Peter Gabriel nɛ ɛna-ɩ palɩzɩ tataɣ nakayɩ, Passion. Kpaɣ 1990 nɛ 1993 lɛ, Baaba Maal lɩza tatasɩ naatozo: Taara, Baayo et Lam Toro. Tatasi nzɩ sɩ yɔɔ kɛ pasɩma-ɩ camɩyɛ kɛ tuuɖe ajɛya taa. Ɛlɛ tatasɩ nzɩ ɛlɩza pɩnaɣ 1994 yɔ, Fir' in Fouta nɛ African Woman (Afrika halʊ) siyebina nɛ pasɩmɩ-ɩ keteŋa kpeekpe taa. Pɩnaɣ 2018 ɛɖʊ nesi kɛ mba Ludwig Göransson sɩŋgaɣna se palɩzɩ Black Panther tɛ kɩlɛmɩŋ kanahaʊ yɔ.
Ŋñɩtɩɩɩ pe tɛ tomnaɣ kpɛlɛkʋʋ
Lɛɣtʋ piliŋa ŋga kañɩnɩɣ ɖɔɖɔ se katɩlɩ pʋdʋnaa cikpema wuɖuwuɖu waa mba pɛwɛ wondu ndɩ ndɩ ndʋ tɩ-taa yɔ pa-lakasɩ tɩŋa wondu ndɩ ndɩ ndʋ tɩ-taa. Payaɣ lɛɣtʋ piliŋa ŋga nabʋyʋ taa se hola sɔsɔna tɛ tomnaɣ kpɛlɛkʋʋ. Payaɣ-kɛ mbʋ, mbʋ pʋyɔɔ yɔ, pʋdʋnaa ŋñɩtɩɩɩ waa sakɩyɛ fɛyɩ.
Cɔlɩyɛ
Kpaɣ ɖooo Hɛkʊ alɩwaatʊ taa lɛ, tɔmʊʊ ŋgʊ kɩ-taa fɛyɩ keekee kɛ tɩ yɔɔ keɖeɣa wondu lʊbɛ taa (trivium pʊ-tɔbʊʊ yɔɔdaɣ paɣtʊ yaa tɔm tʊzʊʊ paɣtʊ, quadrivium pʊ-tɔbʊʊ ñʊŋ kɩtɩlɩŋ kpɛlɛkʊʊ, siŋ lɩzʊʊ kpɛlɛkʊʊ, tɩyɩnzɩ kpɛlɛkʊʊ tʊmɩyɛ nɛ minziiki tʊmɩyɛ).
Kpaɣ ɖooo kpaɣɖʊ 17 wɛɛ taa, Leibniz ñɩna siŋ kɛ cɔlɩyɛ tɔm yɔɔ ndʊ palɩna piŋ Aristote cɔlʊʊ tɔm. Ɛñɩkɩɣ nesi Aristote tɔmpee naatozo naayɛ yɔɔ mbʊ se ɛyʊ ɛwɛɛ ɛtɛŋna se ɛkaɣ sɩbʊ kɛlɛ ɛtakɩɣ se ɛɖʊ-tʊ ɛ-maɣmaɣ ɛ-laɣsɩ taa. Ɛnʊ kɛna kajalaɣ tʊ weyi ekpeɣa nɛ eyele kpayi kpayi cɔlɩyɛ lɩɩ. Emmanuel Kant ñalɩzɩɣ cɔlʊʊ tɔmpiye nɩɣ nɛ ɛtɔŋ se pɩkɛ lɛɣtʊ kpayi kpayi nɛ paɣtʊ nɛ siɣsiɣ caɣʊ kɛ paa mbʊ pɩ-taa.
Keɣa matʊ tɔm
Tɔmpiye keɣa ɖooo pɩnaɣ 1878 alɩwaatʊ taa lɛ pama-ɖɩ se poësie (putula naalɛ wena awɛ e ñʊʊ taa yɔ kaakɛna tʊkaɣ halɩmasɩ o nɛ e pɛ-hɛkʊ taa). Tɔmʊʊ keɣa matʊ tɔm nɛ e-tompee lɛɛna se keɣa maɖʊ, keɣa lɩna krɛkɩ kɩbɩnʊʊ kʊnʊŋ taa ποίησις (poiesis), lakaɣ ποιεῖν (poiein) tɔbʊʊ se labʊ, lubu. Mbʊ lɛ keɣa maɖʊ kɛ luɖu, yɔɔdaɣ lɩzɩyʊ. Mbʊ yebina nɛ paa keɣa maɖʊ weyi lɛ ɛsɔɔlɩ cɩmʊʊ tɔm nɛ tɔmpee ɖɔnɛ.
Frank Wright
Frank Lloyd Wright lɩza tambasɩ ɛzɩ mɩnɩŋ nɩnza (400) yɔ nɛ palabɩna sɩtɩŋga tʊmɩyɛ. A-taa kɔyɔ: keɖewa ɖɩcasɩyɛ ɖeɖe, tʊma sɔsɔna ɖɩkpɛndɩyɛ, tilima ɖɩsʊyɛ maʊ, agɔma ɖɩsɩ, cɔɔcɩnaa kuduyiŋ maʊ, ɖɩcazɩyɛ lona. Mbʊ pɩkɩla ɛ-hɩɖɛ kpazʊʊ ɛsɔtaa yɔ, mbʊ lɛ ɖɩsɩ nzɩ ɛlɩza lɩmaza nɛ pama-sɩ maʊ nabʊyʊ nɛ pɩwɛɛ ɖeu yɔ.
Sɛrɩyɔm
Sɛrɩyɔm siziŋ ɖɔm palakɩna tʊmɩyɛ (ɛlɛ ŋñɩɩ yem mɩnʊʊ yɔɔ) naanum naa nabɛyɛ taa yaa heŋ naa ɖɩñalɩyɛ taa, se pɩsa nɛ pawaana yaa pawazɩna miŋ heŋ sɔsɔŋ. Paɖʊʊ sɛrɩyɔm heŋ taa lɛ, pɩñakɩ kpɔndɔyʊʊ nɛ pɩyɔɔ kiŋ, mbʊ yekina nɛ asuuma yaa ŋñɩɩ cɛkasɩ ɛɛpɩzɩɣ pʊsʊʊ heŋ taa, kɛlɛ pɩpazɩ tɔnʊʊ kɩfalʊʊ maʊ (ɛlɛ pɩɖaŋɩɣ nɛ pɩwaɣ yɔ tɔnʊʊ ɛtaakɩlɩ paɣlʊʊ) miŋ heŋ ɛnʊ ɛ-taa.
Franz Kafka
Palʊla Frank Kafka nɛ hasɩyaɖɛ fenaɣ kɩyakʊ naatozo ŋgʊ wiye pɩnaɣ 1883 kɛ Praagɩ tɛtʊ taa, Powɛmɩ ɛjaɖɛ taa. Ɛsɩ mɩsɩkʊm fenaɣ kɩyakʊ naatozo wiye pɩnaɣ 1924 kɛ Kiyɛliŋ tɛtʊ taa, Otirisi ɛjaɖɛ taa ɛɛwɛna pɩnzɩ 40. Ɛ-tʊmɩyɛ siŋŋ kɛlɛ takayɩsɩ kɩkalasɩ maʊ nɛ asɛɣla tɔm kɛdʊʊ nɛ caama kʊnʊŋ taa kɛ ɛmana-sɩ. Ɛwɛ pɩnzɩ mɩnɩŋ XX taa mba pakɩlɩ takayɩsɩ kɩkalasɩ maʊ yɔ. Takayɩsɩ nzɩ pakɩla-ɩ sɩmnaʊ yɔ, sɩ-taa kɔyɔ: Tɔm Hʊʊ (1925), Ñɩm tɩna Ɖaɣ (1926), Tomnaɣ Lɛɛzʊʊ [1915) nɛ Salaka tɩna ñʊŋ yɔɔ caɣʊ (1919).